
Preface (Thumakai) 


Doctor Faustus thusim drama a thodinga klsun hi ihet 
them theina dingun thu makai themkhat beh sutlouva 
akhoh ding ngaito na jeh in hiche thu makai hi kahin sun 
in ahi. 

Doctor Faustus thusim hin Drama a thodinga Christo¬ 
pher Marlowe in anajih ahi. English Literature chule Lit¬ 
erature dang danga jong alhangpi in (1) Drama, (2) Novel, 
(3) Poetry, (4) Essay, (5) Short Stories, (61 Literary History, 
etc. abah kai aumin ahi. Hiche ho lah a Drama, Novel le 
Short Stories kiti hohi thusim ahisoh kei in ahi. Novel hi 
thusim ahivangin adeh a, sim tho dinga kisun thusim ahi. 
Langkhatna drama kiti hi stage a thodinga kijih thusim 
ahi. 

English Literature a Dramatist minthang tahtah 
seijoulou aumin ahi. Milham gah het thei ding chu 
Shakespeare hi English Literature a Dramatist minthang 
pen ahi. Shakespeare in anajih drama lah a Hamlet, MacBeth, 
King Lear, Othelo, Mid Summers Nights’ Dream, As you like ft, etc. 
najah khah tahding kinep aume. A thusim ho jong a origi¬ 
nal text ahlloule a thusim kilachom nasim khah tahding 
ginchat aume. Drama a dia kisun thusim ho jonghi, Trag¬ 
edy (Lunggimna), Comedy (Kipana), Tragy-Comic (Lunggimna 
le Kipana) ti in akikhen kitnin ahi. 

Marlowe le Shakespeare jih thusim Drama hohi lapao 
a ajih lhon ahi nalai setnin ahi. Hijeh chun pao lhanglhona 
kijih mai mai to tekah thei hilou ahi. 

Thadou Kuki paova English Drama a full form a kiledoh 
hiche hi amasapen hi nalai maithei ahi. I pao u lhomjeh le 
aledoh na ding kitoh chet umthei lou jeh a, jo chana phadi 
ham tia akile na a hin aki le khel le ahinadi tah hidoh lou 
a kile umtei ding ahi. A character ho min jong ledoh dijong 
akigel nan ahin ama original min cheh ho man hi tu tadi a 



dingin phajo din kangaiton, ledoh louva a original minho 
kahin man ahi. 

Isei bangun English a lapaova kisun hi eipaova lapao 
mama a ledoh ding chu ginchat sanga hahsa tali ahi jeh in, 
lapaova kile lou ahimai tai. Ahijeng vangin a thusim chedan 
ho vang a dramatist pan amusah nom ho ahithei chana 
ahungdoh nading ngaito a kile vang ahi. Pao cheng kimang 
ho chule thucheng kigop le kikhen dan hohi avel vella itadoh 
kit lang tengule hin kivel vetnintin aphajo cheh a bolding 
kigo tante. 

1. Christopher Marlowe (1964-1593) 

Doctor Faustus thusim Drama a hinsunpa hinkho 
thusim achomlam tah in sei u hite. Canterbury kho a 1564 
kum in ana pengin ahi. Apa chu kengkoh khui natong mi 
ahi. Hiche kho a King’s School achun lekha ahin sim panin. 
Corpus Christi College, Cambridge akonin 1583-1584 kum 
in B.A. Degree ana jouvin. Hijou chun natoh ding holkomin 
London langa 1584 kum chun ache in 1587 kum chun M.A. 
Cambridge akonin ajou in ahi. 

Lekhabu jih lang ngaisang le thanom tah ahin George 
Peele le Robert Greene nungjui a hung kipan ahivangin, 
chomlou kah in ahin khel paitan ahi. Hiti chun ama 
thanopna lang tah Drama jih ahina ahin, drama jih langa 
mimasa hetthei pen ahung hitan ahi. Apen kum lhon ana 
kibang hen gol khat hilhon jong le amahi, William 
Shakespeare jeng jong drama jih langa ana lamkai, kaihoi 
anahin ahi. 

Drama jih langa alamkai le aminthang pen ana 
hijongle a hinkho mandan chu ju le sa ngailu mi anahi. 
Hiti chun khangdong chan jumun a mi to akinah na a 
ahinkho 1593 kum chun anabei tai. Kum 30 jong Ihing lou 
ahinkho sunga hin gah hetthei minche tah drama (1) 
Tamberlaine the Great, a tahsa kum 23 ahi a 1.587 kum a 
ajih, (2) Doctor Faustus hi 1588-89 a tahsa kum 24/25 vel 
ahi a ajih ahi. (3) The Jew of Malta hi 1589 kum a ajih ahi. 
(4) Edward II. Thusim La sah le simtho dia ajih (Ballad), The 
Passionate Shepherd to his Love; chule ajih chai man lou 


(viii) 




Hero and Leander ho jong minthang tah ahi. 

Ama hi ana damsot dom hen hile English Literature a 
ding itobanga khantouna hiding hitam. 

Doctor Faustus - thusim drama asut hi Marlowe in 
ama hinkho a jong atho abang jengin ahi. Faustus chu Ger¬ 
many Rhodes kho a ana peng, Wittenberg a Pathen thu. 
Theology sangtah sim a Doctor tia kiminvo hel ahin, thepna 
sangpen chan aphah nunga jong het be nomna a adangchah 
dangnou thei louvin, minthan’ ding le let le lal ding tupna 
jallin a lhagao Lucifer khutna pehdohna thisan a soi ana 
kai in. Hiche a chu kum 24 sung adei dei hithei dingin a 
lhagao ana pedoh in ahi. A Theology sim khompi aloi ho. 
Good Angel (Lhagao pha), chule Tehsepu in kisih dinga ajol 
jol vanguva kisih je jong hethei talou khop a damun ajot 
ahi. 

A thusim hung kipat dan le aki chaidan ivet le ginchat 
bang Iou tah a kichai ahitai. 

Shillong a Edmund College a 1963-65 kumlai a B.A. 
English Honours kana simlai a, Doctor Faustus, hi kana 
sim khah ana hin. Subject dana kisim Course a ana kisim 
hijong le a thusim hi kihilna ding tamtah umin kana hen, 
ka sumil theipon ahi. Adeh deh in Christian background 
neiho dingin athu jong ahetbai in chule kihilna ding jong 
tamtah umin kahen ahi. B.A. subject a Thadou-Kuki MIL a 
sim dinga English Drama khatbeh ledoh ding tohgon ahung 
umto kilhon a hiche lekhabu hi molmo moa, kintah a hin 
kiledoh ahi. Asimkha jouse, student ho hihen, midang koi 
hijong le hiche isim uva kon a hi English Drama ho umdan 
inchan ham ihetdoh uva chule hiche thusim akon a hi kihil 
na a inei diu ka kinepna ahi. 


Prof. S.L. Boikho Tliadou, M.A (English) 

Former, Principal, CCpur College 

Chorus ho hung lnt 

Chorus: Lasempa hin Trasymene galmuna galhat 
Pathen ho to Greek sepaiho gal kisat thu le la ngeitah 
a ahinsah ding ahipoi, ahiloule nungah gollhang 
kingai tah ahin sahdi jong ahipoi, ahiloule lenggam 
ahung hoi laitah a lengho kimanchah dan asut got 
jong ahidehpoi ahiloule kiletsah pi theitah le 
tupnalentah ho lolhinna ho thusim jong ahipoi. 
Ahinla milun ho, keihon Faustus hinkho-a aphaho 
le aseho kahin musah gotnu ahi chua kona chu 
nanghon lungdap heova nathu lhuhnau kadei u ahi. 
Amasan, Faustus insung lhaam tah a Rhodes khoa 
ahung pendol, chule ahung khanlet nunga 
Westerberg a ache a, a inko kinaipi hon ahin vahdoh 
dan u kahin mosah diu ahi. Aman kintah in Theol- 
ogy langa hetgilna ahin neidoh in chule scholarship 
tamtah ahin mun ahi. Hitichun Doctorate degree 
change! a peh ahunghii. Chule Theology langa 
midang ho ha khellin ahin khellin nasatah in ahung 
kiletsah tan ahi chule vanho chan gei phago leuvin 
akihetsah tan ahi. Hia kon chun Pathenin ahin 
seplha tan ahi ajehchu aman Magic (Black Art) ahin 
bollin athepna le asimho jouse chu anungsun tan 
ahi. Ama dingin. Black Art Magic chu atuina pen 
ahung hi in hia chun ahinkho nopsahna ding jouse 
dalhan achepi tai. Hiche Faustus chu tutah hin a 
lekha simna dan a atouvin ahi. 





ACT-I 
SCENE * I 

Faustus a lekha simna dan a um 

Faust: Faustus, ipi lang nasim ding hitam 
gelchen in. Nasim nom ho chung chang chu aphat 
chom nading ho khol chil in. Apatna din, nang Theo¬ 
logian khat hinan nate; ahin nangin hetna 
chomchom jouse akhonna gei natup ding ahi. Nangin 
na lampi chu abul le aleh logic (tichu Aristotlcs 
Analytus) nahisah ding ahi, hichun kei eihip penin 
ahi. Kinel them kitihi Logic thiltup ahi. Logic hin 
thil kidang adang aboldoh umlou ham? Aumloule, 
hichu dalha jengin, ajeh chu nangin hiche subject 
chu master nana boltai. Faustus lhoh tobang dingin 
hisanga phajo dang khat sim chu kitoh inte. Phi¬ 
losophy chu dalhan lang medicine (lou them) chu 
welcome bollin, ajeh chu thuchih chun hitin asei e, 
Philosophy in angah na a chu Physician kipan ahi, 
ati. lTijeh chun, Physician hitan, Faustus. Sum 
tamtah lodoh inlang chule nalou jih peh kidangtah 
ho natna chom chom dinga, ho jeh chun thitheilou 
banga mi gelsang hitan. Lou ho thiltup chu tahsa 
damthei ahi. Ahile Faustus idinga lou them lam naa 
chu natohlou ham? Na mi lou jihpeh ho natna 
damthei lou tamtah a dinga damna ahijeh a mi sei 
minthang le lou langa authority nahi hilou ham? 
Hijeng jongle, Faustus, nangma mihem mai mai khat 
nahi tilou imacha nahipoi, mi thisa la nahinsah 
theipon chule mihem thithei lou naso theipoi. 

Hijeh chun good-bye medicine, ajeh chu 
aphachom jou poi. Ahile law la? Thil khatseh hi mi 

ni kichu tale, khat chu athll chu chang intin, khat 
joh chu athil man chu changin te. 


(Asim) 

Hiche hi thanop umtah gouloding chung chang 
a gou kiloding jong ima behseh hilou. Pa khat chun 
a chapa agou loding akha theilou. 


(Asim) 

Hiche hi Law jatchom chom tamtah ho 
umdanahi. Law sim hi aphachom behseh lou ho 
lahlou thil ho lodoh nabou ahi. Hiche hi kei tobang 
mihem toh dinga neoval ahi. Thil dang jouse 
akideimo le, Theology hi simdinga kilom dom penin 
a kilang e. Hijeh chun Latin akon a Bible kile doh 
dan chu gitlah in gal gellin. 


(Asim) 

Chonset ga chu thina ahi. Hiche hi thil hahsa 
tah ahi. Eihon chonset kabolpoi itiu le, eile ei 
kilhemlha ihiuve chule eima le eima a dihna umlou 
ahi. Hijeh chun eihon chonset ibol joh uva tonsotna 
dinga ithiu phajo ahi (thoudoh kit talou dia) ichonset 
jeh uva. 


(Asim) 

Hiche kisei hin ipi avetsah ham - ahung hiding 
thilkhat chu hung hitei ding ahi? Hijeh chun Theol¬ 
ogy jong mangpha kati tai. 

Ahinle, akhellin science of Magic chu welcome 
kabolle, adih tah in hiche hi sim dinga thanop umtah 
subject ahi. Hiche science ahin lampi kidang tah 
tah aume, akijih kol (circles), alimho (scenes), 
ajemho (letters) chule characters ho, Ahi, Faustus 
chu hitobang science simdinga chu kilom mong ahi. 

Ito banga thahatna, jana le adang jouse chan theina 
lampi hiche science (Magic) simna akona kimuding 
hitam. Leiset mong langkhat apat alangkhat kikah- 
a um jouse hi keima thunoija umding ahitai. Leng 
ho le Leng chungnung hon jong amaho lenggam a 
hichan geija thuneina anei pouve. Chule amahon 
huipi jong alaansah thei pouve ahiloule meilom lah 
a kol aphetsah thei pouve. Ahinla magician lhingset 
khat: vang chu Pathen khat tobanga thahat ahi, ajeh 
chu aman mihem lunggel a angaichat khat chu 
aboldoh thei ahi. Hiche subject hi ahi, Faustus, 
nalhoh jouse naman chah a mihem bolthei lou ho 
chan boldoh nading thahat nahin mu ding ahi. 

Wagner hunglut 

Faust - Wagner, lungsetnin kaloi ngaitah ho - 
Valdes le Cornelius German mi teni keito 
kintah a kimuto din thu gah hil in. 

Wag - Bol inge, ka Pakai. (Potdoh ) 1 

Faust - Amani (Valdes le Cornelius) to ka kihou 
khom chu keiman kachanga kihabol tah a 
kasim (Magic sim) sanga gamchenga 
phachom jo ding ahi. 

Vantil pha le Vantil phalou hunglut 

Vantil pha - O Faustus, hiche gaosap chang Magic 
lekhabu chu koidoh in chule ve jong ve 
hih in injole thil phalou khat boldin nahin 
lhem lhan tin nalu chunga Pathen 
gaosapna chuget inte. Magic ahiloule Nec¬ 
romancy (Mithi ho to kihou) hi Pathen hou 
to kitoh lou ahi. Hijeh chun Bible (Theol- 
ogy) joh sim in. 

Vantil phalou - Ahipoi, Faustus, Magic kiti thil bolthei 
na tah langa chun chepai in, hiche a chu 
leisetna thil kisel jouse uma ahi. Nangma 
hi leiset chung pumpi vaihompa nahung 
hi ding ahi (Magic lang najui a ahile Jove 
vanho a vaihompa ahi banga); Nangma jong 
elemental forces (mei, hui, tui, leiset le 
adangho) jouse chunga thuneipa nahung 
hi ding ahi. 

(Vantil ho potdoh) 

Faust - Magic thu hi hibanga hi iti lunglut kahi 
hitam? Kei hin (Magic th;ihatna) elements 
ho lhagao ho jouse command kabol a 
kalunga kagel le kadei jouse muna dinga 
kamanchah ding ham? Vantham jol a thil 
kisel jouse hidan kidang tah kahet ding 
(Magic thahatna), chule thil hithei lou 
jouse kabol thei (Magic thahatna) ding 
hitam? Ken hiche element chom chom ho 
lhagao chu India a ga lenga Sana ho gala 
dinga kasol ding, tuikhanglen noi langa 
song mantam hou ga holdoh dinga, chule 
America ning koi kah a (Leiset gam 
kimudoh thah) kon a thei duchat umtah 
tah ho le thil tui tui jouse ga chomkhom 
dinga kasol ding ahi. Chule keiman amaho 
chu leiset chunga vaihom chom chom ho 
guhthim thuho jouse kei eihil dinga thu 
kapeh ding ahi; Keiman Germany kimvel 
a sum eng kulpi pal kaget sah ding, chule 
Rhine vadung chu khopi hoitah 
Westerberg kala kalonsah ding ahi. 
Keiman lhagao ho chu thu peng katin Pub¬ 
lic School hon student ho jouse kivonding 
silk pon chomkhom dinga thu kapeh ding 
ahi, chutile amaho vetnom nom um dingu 

ahi. Chule ken lhagaoho kom a chun sepai 
ho tha lah a sum tamtah puma Prince of 
Parma, chu igam uva kon a nodoh ding 
chule keima vaihoma kapan ding. Chule 
ken lhagao ho chu gal manchah phajo 
cheh ho semsah ing ting Antwerp Lei apat 
a vadung ho kakhatan sah ding ahi. 

Valdes le Cornelius hunglut 

Hunglut lhon o golteni, Valdes le Cornelius, 
nangni’n nahet gilna lhon bangtah chun Magic thu 
a din neihil ching lhonin. Goldei teni nangni lekha 
sut ho kasim a konin Magic lang le black art lang 
sim sang na ding ajona in kagel lha tan ahi. 

Ahivang chu, keima deilhen na le lha ngaina 
jong vang ahinai. Chule nangni lekhabu sim a konseh 
jongvang ahisam poi, ajeh chu ka lungthim a hin 
adang mong mong bolnom na aum thei tapon ahi, 
ajeh chu kalhoh hin aphat tin in mithi ho to kihou 
ding le magic bou agel tan ahi. Philosophy hi kidah 
aumin chule ahet hahsan (angol hoije), Law (dan) 
le medicine jong milham ho lhoh a ding bou ahi. 
Theology hi athum ho sanga aphamo pen ahi (Medi¬ 
cine, Law le Philosophy), ajeh chu mi ahip poi, thanop 
jong aumpoi, chule athupi poi chule ahop neove 
ahiloule aphachom poi. Magic hi ahi ei sungol jenga. 
Hijeh chun goldei teni ka thil ngaito ahin nei kithopi 
lhonin. Keiman German thempu ho (priests) logical 
tah a kanel na a kajou sohkei tai, chule Orpheus 
chapan damun a um lhagaoboh ho ahip bangin ken 
jong Westerberg a athem sangpen ho kahip jou gam 
tai. Ka thudoh thanop umtah tah ho a konin, Magic 
kahet na konin kei jong, Agrippa in a magic trick ho 
jeh a Europe pumpi in houtho leu banguva kahung 
thep ding ahi. 

Val 


Faust 


Corn 


- Faustus, hiche Magic lekhabu ho, nang 
chihna chule keini’n black art chungchang 
kahetna lhon hohin Europe lenggam 
jouse’n eiho thum hi (Valdes, Cornelius 
le Faustus) eihou diu ahitai. African soh 
hon a Spanish Pakai hou thu angai 
banguva elements chom chom ho lhagao 
hon jong eiho thu angai diu ahi. Keipi 
bahkai banga eiho eihuh dingu ahi. Chule 
German sakol ho ahiloule Lapland gam a 
thilha lentah ho banga amahon eiho a 
Magic tenggol u thahatna ei vettup dingu 
ahi. Abang kom le lhagaoho chun nungah 
theng ho lim le mel in ei kimusah unte, 
amel u chu Venus (Diana) kilungsetna 
Pathen nu omphang sanga jong valjo ahi; 
Abang le ama hon America abona gou 
mantam ho ahin kailut diu ahi, hiche gou 
ho chu Leng Phillip gou ho sanga jong phajo 
ahi. Faustus in hiche Magic natoh hi jui 
dinga lung agel lhah pou le. 

- Valdes, nangin hiche leisetna na hinkho 
nalha nom lou banga hi keima jong hiche 
Magic langa hi kipumpeh kahi tai. 

- Magic in thil kidang aboldoh ho hin natoh 
gotchom danga kon a jong nadal ding ahi. 
Mi khatnin astrology ahin hetchil a 
ahiloule khonung thusoh ding sei masat 
theina science, chule pao chom chom ho 
ahin hetthei teng, thih le chemical thil 
dang dang ho thunun sah na Law kisel ho 
chu hin hedoh intin chuteng tah chule 
Magic chungchang thu jouse hethei tante. 
Hijeh chun Oracle of Dolphi sanga mihet 
nahung hijoh ding ahi, Magic nahin het a 
patna, ti hi gingcha lei hih hel in. Ele- 

ment chon chom ho lhagao chun eihet sah 
in ahi, ama hin twikhanglen akan sah uva 
gam chom chom a kon kong ho 
twikhanglen a lhalut hon apoh gou lu ho 
chu ahin lahdoh thei u ahi; Ama hin gou 
kisel jouse ahin chopkhom thei u ahi. Ipi 
adang ingaichat be dingu ham, Faustus? 

Faust - Ima dang him him ki ngaieha ponte, 
Cornelius. Na thusei ho chu ka lhagao atil 
khou lheh e. Magic thil bolthei dan kahet 
thei nadin gammang lah khatna neivet sah 
lhonin ka ngaichat le ka lunggel ho 
guilhun nadin. 

Val - Achuti le tutah hin thing ke dim na 
gammang khatna che’n lang ehule Roger 
Bacon akon a kiladoh (magic bolna dinga 
manchah dinga ngaiho) kichoi in; iki 
houlim nau kichai teng angaicha dang ho 
naseipeh lhon tange. 

Corn - Valdes, amasan ana toll nadinga 
kimangcha thucheng ho hetsah masah in, 
chujou tcng a houna dinga kintheng bol 
di dan ho hetdoh ding. Chujou teng 
Faustus in ama lungsuh ton aban bol tante. 

Val - Amasa tah in apatna a ngaieha thil khoh 
ho hil inge. Chujouteng vang le kei sanga 
na lolhin joh ding ahitai. 

Faust - Ahile hung lhonin kei to an nekliom phot 
ute, chule an nehjou teng le angai jouse 
pon chunga lim kijih bangin jihdoh tau 
hite. Ajeh chu, k lup masanga hi ipichan 
kabol thei am kabol got ding ahi. Tujan 
vang kathi jongle kathilo mai dinga hichu 
Magic chu kachelhah pi ding ahitai. 



SCENE II 


Faustus inn mai,Lekhathem mi ni hunglut 
(Scholar ni hunglut) 

Scho I -Faustus, ipi mong mong ti hitam ti hi 
kagelle kalung adong lheh e. Hiche school pumpi 
ahi thong lenglunga - Hiti hin adih na kavetsah e, 
tia pengleng lung ji pahi. 


Wag 

- Van a Pathen in bou hente. 

Scho I 

- Na Pakaipa thu chu nangin idinga na 
hetlou ham? 

Wag 

- Ken kahenai, ahinla kahetna chu 
aphachom poi. 

Scho I 

- Na madondon sei hih in mihem; Tot hih 
inlang, na Pakaipa hoi-a um ham chu 
neihil lhonin. 

Wag 

- Doctors’ degree dinga simlai nahi nahlai 
Ihon jeh chun napao dan lhon chu adihpoi, 
hijeh chun, ka themmo tai tilhonin lang 
chule chingthei lhonin. 

Scho II 

- Ipi dinga na Pakaipa umna chu kahenai 
nati lou ham? 

Wag 

- Hilai a hi a hechen koi um am? Ka Pakaipa 
umna kahet kahet lou kasei thu ja a? 

Scho I 

- Henge, mihem, ken nasei kajah chu la em. 

Wag 

- Ka galpa dongin, kei hin jou kasei em. 

Scho II 

- Ahile, na Pakaipa umna chu seipeh lou 
ding neigot lhon ham? 

Wag - Henge hepu ken seipeh inge; Mingol nahi 
lhon loule, hitobang thudoh chu kei neidoh 
lhon louhel ding ahi, ajeh chu ama (ka 
Pakaipa) mihem tahsa ngai ahi tapoi; 
chule a tahsa hi chatthei am ahiloule 
hatnam? Achuti le, ipi dinga nangni’n 
hitobang thudoh chu nei doh lhon ham? 
Ajeh chu keima hi lunghang bailou kahin 
chule mihem lungsetna langa gangtah 
kahi. Ka Pakai pan anneh na dan a an le 
ju aneh nalai mun hi nahin nailut lhon 
lou hile gamchenga phajo ding ahi. Ahin 
tahbeh in ken gam nahin khokhel lhon 
jeh a khaisanga ka um sah lhon ding ahi. 
Chule thucheng le kinelna langa kajo lhon 
tah jeh hin ken nangni koma Puritan ho 
umchan bangin thu sei inge - Tahbeh in 
kagol ngai teni ka Pakai pa Valdes le 
Cornelius to ankong umkhoma aboi laitah 
ahi; chule ka thusei adih ahi nahet lhon 
nading chu anneh na dana dinga ju kaclop 
hi ahi; chule, Pathen’in nahuh doh lhon 
mai hen ka Pakai pa lunghan na a konin. 

Scho I - Ahipoi, chuti ahile aphamo na e, amahi 
leiset chunga magician minthang pen teni 
Valdes le Cornelius in Magic langa puilut 
dinga ajol lhon hiding ahi. 

Scho II - Ipi chu hile phamo kasa lheh e. Univer¬ 
sity a Rector pa koma che hitin aman 
amasatah jalna a kona Faustus hi Black 
Art apat aloidoh kit jou ding ham gave hite. 

Scho I - Ahin la kei gel danin vang koimacha’n 
alung khelsah jou ta ponte. 

Scho II - Hijeng jong le ivetlhah vang phante. 
(Potdoh lhon) 



SCENE III 


Thingphung lah a Faustus hunglut 

Faust -Tuhin leiset liim (shadow) jinglet lut hen, 
mai kot chipchep Orion (constellation) chu leiset 
lhum lam apat vanthamjol a ahung kikap chu 
venomin chule vanthamjol chu alejing gamin ahi. 
Faustus, na magic thilbol chu hinpan tan, chule 
damun a lhagaoho chun nathu angai u hinam vetan 
ajeh chu nangin amaho chu nakouva chule amaho 
khutna na kipum pehlut ahitai. Hiche kol (circle) 
ahin, Pathen min, Mitheng ho min chom ho, van a 
ahsi kiloikhom ho limso chule vanthamjol a leng 
vanlam vou pua achena lampi jot louva petdoh ho 
limso - hiche ho jouse hin amaho hu hatnin lhagaoho 
a thunun nun ahi. Hijeh chun, Faustus, nalung 
sunga kichatna neihih helin, ahin tupna lentah 
neijin pangin chule magic hetna langa ahithei chan 
lampi chu ngaito in. 

“Acheron Pathen ho in ei lungset mai hen. Je¬ 
hovah Pathen theng thuma khat chibai. Mei, hui le 
tui lhagao ho kalem uve; Belzebub, Masanglai leng 
chapa, damun meikong vaihompa le Demogorgon, 
nalung lhaisah goa katao ahi. Mephistophilis hung 
kilah hen lang hungdoh hen. Jehovah Gehenna 
minin tui kisutheng kachap e tuhin, chule cross 
sign tua kabol hin, chule keiho kihahsel na minin, 
Mephistophilis keiho thu nunga manchah ding hung 
kilang doh hen.” 

Mephistophilis hunglut 

Ken nangma namelso khel a kakom a hunglut 
din thu kapei ajeh chu tua namel chu keito kiloidin 
vetdada kichat na ume. Che inlang Franciscan monk 
lim pu in hung kitnin. 

(Mephistophilis potdoh) 

Ka koma kona potdoh thucheng hohin thahat 
aneihi kamu doh e. Koi ba magic thepna muding koi 
ba thase ding ham? Ichanna thungai le kiphalam 
them hitam Mephistophilis hi. Hitobang hi ahi magic 
thahatna le keiman kahetna ho thaneina. Tun vang, 
Faustus, nangma lal lukhuh kikhuhsah nahi tai, 
hijeh chun thahat chungnung Mephistophilis chu 
nanop nop bolsah tan. 

Mephistophilis (Francescan Friar leniso a) 
hunglut. 

Meph - Tun, Faustus, ipi nei bolsah nom am? 

Faust - Keima kadam sunga kei koma um dinga 
thu kapeh nahi, chule kasei jouse 
boldinga, lhathah akivel kolna lampi a pat 
kailhah ding ahiloule leiset pumpi 
twikhanglen jouse twi a chupsah ding 
chan gei boldinga thu kapeh nahi. 

Meph - Keima hatchungnung Lucifer soh khat 
kahi, hijeh chun ama phalna louvin 
nangma thu moh nun nun ponge, ajeh chu 
aman boldinga ei thupeh kalval in ken ima 
bolthei ponge. 

Faust - Aman nang kei koma hung dinga thu 
napeh hilou ham? 

Meph - Ahipoi, keima ka cham chama hung kahi 
bouve. 

Faust - Ka magic thucheng hon nang nahungsah 
hilou ham? Thudih sei in. 

Meph - Na magic thucheng ho chu, a dihtah a 
seijin, kahung lo na ajeh vang ahithouve, 
ahinlci hichu hung kitohkha le le ahi. Ajeh 
chu keihon lhagao khatnin Pathen ahin 
gaosap a ahiloule Bible le Christa ahin 
tahsan da-a ahung umteng, kintah-a 
hitobang lhagao chu man dinga apet petna 
kahung lhai jiu ahi. Mihem lhagao khattou 
in darnun alutlo na thei chan bolkhel ahin 
nei ngal loule keiho kahung kilah lou diu 
ahi. Hijeh chun aman keiho (darnun 
lhagaoho) eihin kouna thei u lampi boipen 
chu Trinity (Pa Pathen, Chapa Pathen 
chule Lhagao theng Pathen) doudal ding 
chule lung thengsel a darnun thuneipa 
henga tao ding ahi. 

Faust - Faustus in hiche ho jouse chu abol tai. 

Aman Belzebub bou chu ama puihoi ding 
lhagaova atuhchah ahitai, ama a chu 
Faustus apum changa kipelut ahitai. 
Faustus hin darnun chu a kicha poi ajeh 
chu ama din Vangam le Damunchu 
akibang amin chom choma kivo bou ahi, 
ajeh chu aman thi nunga kipaman sand¬ 
ing ahiloule gotna to ding ti a masanglai 
lunggel chu atahsan poi. Mihem lhagao 
thu ti ho thudoh neo neo ho chu koidoh 
tadi hitin, nang Pakai pa Lucifer umdan 
chu nei hetsah in. 

Meph - Lucifer hi a kisih lou lhagao ho jouse 
vaihompa ahi. 

Faust - Lucifer chu vantil jong anahi hilou ham? 

Mefh - Ahl, Faustus, ama chu Pathen in ana 
lungset chungnung pen ahi. 

Faust - Ahile ipi dinga ama lhagao phalou ho jouse 
luchang hung hi ham? 

Meph - Du-amna le, let le lal nom jeh ahi. Hijeh 
a chu ama chu Pathen in vana kona ahin 
no lhah ahi. 

Faust - Ahile nangho Lucifer to kiloi ho hi itobang 
lhagao ba nahiu ham? 

Meph - Kei jong hi lhagao vangse ho Lucifer to 
vana kona hin ki nolha ho lah a khat kahi. 
Pathen dounan, Lucifer to kana pangkhom 
un, hijeh chun tonsot gotmun a ei kikoi u 
ahi Lucifer to. 

Faust - Ahile hoija nakihen u ham? 

Meph - Damun a. 

Faust - Ahile tuahi iti dana damun a kona na 
hungdoh ham? 

Meph - Kate, hilai jong hi damun ahi, tutah a jong 
hi damun a um kahi. Pathen to kinaitah a 
ana uma, vangam vangboh na ho ana 
tepkhasa dinga hibang tonsotna dinga 
vangbohna ho ka chaan chu gentheina le 
lungsung thohnat na a dim louva nei 
ngaito ham? O Faustus, lungset tah in 
hitobang thu ho chu keija kona hetding 
gelhih in ajeh chu hiche ho chun kalung 
sunga pohnatna sei theilou eipeh lo’n ahi. 

Faust - Ahile itidan hitam, Mephistophilis, vangam 
nopna le phatthei bohna ho chu nalbah 
lei toh lheh jengin chule na lhangai toh 
lheh jengin. Na tep khah kit thei tahlou 
ding vangam nopna ho chu kidah jo inlang. 



Thadou-Kuki MIL Subject 


15 


Faustus a konin thohhat dan kithemchuh 
jo tan. Na Pakalpa Lucifer hiche thu hi 
gasei tan, Faustus hin tun tonsotna dinga 
Jove sapsetna ho aki lodoh a nangma anga 
hung kipum pehlut ahitai, hiche nadinga 
chu nangin ama kum somni le li ( 24 ) 
hinkho napeh a, hiche sunga chu aman 
Mephistophilis hi apum a ama manchah 
dinga napeh doh ding, am,an Faustus dinga 
angaichat jouse apeh ding, ipi hijong le 
anopsah thei na ding chan abolpeh ding, 
chuche le aman Faustus dou ho suhmang 
na ding le galjo na dinga akithopi ding, 
chule agol ho akithopi ding, Lucifer koma 
kilekit tan tun chule jan khangkim tengle 
ka lekha simna in dana mei kimupi inlang 
na Pakaipa Lucifer in kathu seiho chu iti 
angaito am nei hetsah tan. 

Meph - Henge, bol inge, Faustus. 

(Potdoh) 

Faust - Keiman vanthamjol a ah si jat hi lhagao 
nei jongle, abonchan Mephistophilis pedoh 
jeng inge. Mephistophilis kithopi jal a 
keima leiset chunga vaihom lenpen khat 
kahung hi ding ahi. Ama kithopi jal a hui 
lah a kalen le a chule twikhanglen ho ka 
nungjui themkhat toh kajap galkai ding 
ahi. Ama kithopi na a Africa le Spain 
kakijop sah ding ahi - chule hiche gam 
teni chu kei noija um diu ahi. Spain 
Lengpa le Germany vaipopa chunga vai 
kahom ding ahi. Tun kathil tup chu kamu 
tan, Mephistophilis hung kile kah hin 
hiche magic thahatna hi ipi pi nopsah na 
dinga kadei ding ham aban banin gongtoh 
inge. 



SCENE IV 


Khosung lamp! a Wagner le Totthempa 
hunglut 

Wag - Nangpa, hilai a hungin. 

Tottiiem - Idinga chapangpa tia neikou ham? Chapang 
tia iti neikou ngam ham? Kagel danin, 
nang hin kei banga khamul sao chapang 
tamtah namukhah hinte. Itidan mong 
monga chapangpa tia neikou mong mong 
ham? 

Wag - Ahile nangpa, sum nalodoh khah tah em, 
hin sei teh? 

Totthem- Henge, su jong kasumang e, kithopi 
ngaicha nahi le mun danga gahol tan. 

Wag - Khutdo vaichatah khat hitei inte. 

Vetauvango ponsil sedeh duh kisil khutdo 
khatnin jong tot abolthei hi. Hiche totse 
pa hi natohding mujoulou chule jonva lele, 
hintin, hijeh chun agil kel tei inte. Ama 
hin kelsa tuitah khat nehding muna din 
a lhagao hi thilhapu koma johdoh ngapcha 
tei inte. 

Totthem- Iti dana ken ka lhagao chu thilhapu koma 
kelsa themkhat dinga johdoh jeng ngapcha 
dinga neigel ham? Hiponte, ka golngai; 
Ken kelsa chu phatah a kihah/kikanga 
chule sauce themkhat kilhah nalai ding 
kadei e ka lhagao thilha koma alhenga 
johdoh ding lorn ahile. 

Wag - Ahilc kei soh a nahung pan a ken nang 
thu ngaitah nungjui khatna kasem ding 
nanop am. 

Totthem- Ipi? La neisah sah got ham? 

Wag - Ahipoi, mihem, ken nangma silk pon 
kavonsah a, navon chu sana le dangka jem 
a kijem ding ahi. Hiche Dutch sum hohi 
kilah in. 

Totthem- Ipi nati? 

Wag - Kate, French te sum ahi. 

Totthem- Christa min a kasei ahi, French te sum 
sanga chu English te sum kadei hih ding 
ham. Ahile hiche sum hohi ipi kalo ding 
hija ong? 

Wag - Kate mihem, ken nangma pung kal khat 
sung kapeh ahi. Thilha’n napui puina langa 
nache ding ahi. 

Totthem- Kanom poi, kanom poi, na sum hohi ki 
nunglah kit tan. 

Wag - Keiman nunglah hih beh inge. 

Totthem- Na kilah kit tei ding ahi. 

Wag - Ven, ken sum kana pei. 

Totthem- Ven, ken sum chu nang kalepeh kitne. 

Wag - Aphai, ken thilha ho hiche mun a kona hi 
napui mang diuva kakou ding ahi - Baliol 
le Belcher. 

Totthem - Na Baliol le Belcher chu kouvin, ken 
amani chu voh ata kavoh ding ahi. Thilha 
dana ahung lhon jeh a. Chule amani lah 

a khat katha le, mipi hon “Veuvln hiche a 
khun misang, moja akola kise pa. khu, ama 
khun thilha khat atha ahi” ati diu ahi. 
Hitia chu khopi sung mi hon thilha thatpa 
tia eihet diu ahi. 

Thilha ni hunglut Totthem pa kap le penga 

lhaisuh lhaitou. 

Wag - Baliol le Belcher - lhagaoho, chedoh un. 
(Thilha ho potdoh) 

Totthem- Ale, chedoh u hitam? Sapset chang u hen. 

Amaho chu atin u jong asao thei lheh e. 
Thilha ni ahi lhone - khat pasal khat 
numei. Ken amaho chu iti kihet khen thei 
ham naseipeh inge. Thilha pasal jouse 
chun kii anei cheh uve, chule numei ho 
chu akeng khotal lang u akeh in ahi. 

Wag - Ahile neijui in, kanung hinjui in. 

Totthem- Ngai tern o? Ahile nang noija na tong 
taleng, thilha ho kou doh je neihil di 
hinam? 

Wag - Ken nang namel achom choma nadei deija 
nakhel thei na ding jong kahil ding ahi - 
uicha, mengcha, jucha ahiloule ju 
maimeng. 

Totthem- Ahija Christian khat chun iti uicha, 
mengcha ahiloule jucha kiso ding chu nom 
ding ham? Kanom poi, ka Pakai, nangin 
keima adang khatna neikhel ding le, 
jangkhai thet thousi khatnin neikhel in 
chutile kanop nop na muna kalen lele thei 

ding ahi, chule numei hoiho gakhotning 
ting amaho koma ka um ding ahi. 

Wag - Aphai, hungin. 

Totthem- Ahipoi, Wagner najah em? 

Wag - Iti ong! - Baliol le Belcher. 

Totthem- O Pakai! Katao ahi, hepu, Eialiol le Belcher 
chu ki imutdoh lhon hen. 

Wag - Mi phalou, Master Wagner tin eikou tang, 
chule naveilang mit chu kakengto jetlam 
hi ven lang phaten neijui in. 

Totthem- Pathen in ei ngaidam mai hen. Amahin 
ngolna giltah thu asei e. Iba kilo di ham 
anung hi jui mai inge. Ama soh hi kahung 
hi tei ding ahi. 



ACT II 
SCENE I 

Faustus a lekha simna inn-dan a 

Faust : Tunvang, Faustus, nangma daamun a 
dinga themmo kichan nahi tai, hia kona 
chu naki huhdoh na ding alampi aum tapoi: 
chuti ahijeh chun Pathen le vangam thu 
nagel gel aphachom tapoi. Hijeh chun 
Pathen tahsan chu aphatchom tahlou di 
jeh in Satan, sottolpa Belzabub na tahsan 
joh ding phachom jo tante. Na lunggel lhah 
chu khelsuh kheltou da tan. Faustus, hi 
sang chun pan hatah in talan. Ipi dinga 
nahung sa-ih ham? O, aw themkhat in ka 
nakol a ahin seije, “Black Art ahiloule 
Magic chu nungsunin chule Pathen 
gelthah kitnin”. Ahe, Faustus in Pathen 
lang hin nga kit tajongle ipi phachom ding 
ham? Pathen in nang na lungset tapoi, 
Faustus, na houlai na Pathen le anung 
najui pa chu nangma lung ngaichat lang 
ahinaije, hichun Belzabub lang anaijin 
ahi. Ama jabolna le houna dingin keiman 
hou-inn khat tungdoh ingting chule 
naocha pengthah ho thisan lumpeh chu 
Belzabub hounan mang tange. 

Vantil pha le Vantil phalou hunglut. 

(Good Angel le Evil Angel hunglut). 

Good Angel - Ka ngailut Faustus gaosap chan na 
magic chu nungsunin. 

Faust - Kisihna chu ipi phachom ta ding ham, 
chule i chonsetna hetna Pathen koma 
ngaidam thum chu? 

Good Angel - Tahbeh a seijin hiche ho chun na 
chonset Pathen in angaidam a 
Vangam lampi a napui ding ahi. 

Evil Angel - Chonset kisih, taona, kiti ho jouse chu 
lung chatvai le lunga kigel thil bou 
ahi. Hiche ho tahsan chun mihem ho 
mingol asoji ahibouve. 

Good Angel - Ka ngailut Faustus, Pathen le Pathen 
thu lang gel tan. 

Evil Angel - Chuti louve, Faustus, na dinmun ding 
le na phatchom na ding ho gel in. 

(Vantil ho potdoh) 

Faust - Haona lang igelle, keima Northern 

Germany a kiveina langa khangtou 
pen Embden Kong kaimun chu keija 
hiding ahi. Thilhapu solchah 
Mephistophilis to na kivop pou le 
Pathen in ima nalothei ponte. Nangma 
hoitah in hoidoh in riate. Ima lung 
khaikhi hih in. Mephistophilis, 
hungtan, Vantil kino lha Lucifer akona 
ipi thupha nahin poh am. Tutah hi jaan 
khangkim ahitai. Hungo, hungo 
khangkim, hungo hungo 

Mephistophilis. 

Mephistophilis hunglut. 

Tun, na Pakaipa, Lucifer akona ipi thu nahin 

poh am nei hilin. 

Meph - Ken nang kajen ding nahin lai sungse a 
chule Faustus chun a lhagao ajoh a kei 
natoh ding ho akichoh ding angaije. 

Faust - Faustus in a lhagao chu thilhapu koma 
nang khel dinga apeh doh tah chu la em. 

Meph - Hijongle, Faustus nangin na lhagao 
napehdoh na chu na thisan a najih a soi 
kakai ding ahi - Lucifer in nang kitepna 
photchen na dinga hichu athum ahi. Nabol 
loule damun jonin kile kit tange. 

Faust - Che hih lai in, Mephistophilis, ahin nei 
sei peh in, na Pakaipa chun keima lhagao 
achan le ipi alochah uma ham? 

Meph - Aman asoh ho mijat apunsah ding ahi. 

Faust - Aman mihem ho alhepji hi hiche dinga 
bou chu ham? 

Meph - Ama to genthei thohkhom ding mihem 
apunbe chana chu a lunggim na a chu Id 
lhamon ahi. 

Faust - Ahile mihem ho thoh gentheina ho hi 
nangin jong nathoh thouvem? 

Meph - Henge, keihon jong mihem lhagao ho thoh 
genthei ho bang bang hin kathoh genthei 
thou uve. Faustus, na lhagao chu keima 
neipeh doh ding chu nei hetchen sah in 
chuti le na thupeh jouse sohkhat banga 
kabol doh ding ahi, chule na mang jenga 
jong namat khahlou thil ho kahin pohlut 
peh ding ahi. 

Faust - Henge, Mephistophilis, ka lhagao hi nang 
koma kapeh doh ahi tai. 

Meph - Chuti ahile, Faustus, nakhu t chu hangsan 
tah in atnin lang, na thisan in soi kai in 
chuti le Lucifer in nikhat teng na lhagao 
kilah mang intin chujou teng nang jong 
Lucifer banga thahat tah nahi ding ahi 
tai. 

Faust - (akhut chem a asut). Ven, Mephistophilis, 
nangma ka lungset jeh a kakhut hi maha 
kaso a, ka thisan so a ka lhagao hi Luci¬ 
fer koma ka pehdoh ahi tai., tonsot damun 
a vaihom le thunei pa. 

Meph - Hijong le Faustus, nangin na thisan a 
jihtho a na pehdoh na chu nasut di ahi. 

Faust - Henge, bol inge (ajih). Ahin, Mephistophilis 
ka thisan hi ahung kan doh in aban kajih 
be thei tapoi. 

Meph - Ken na thisan suhtui nading in mei ga la 
loichel inge. (Vahdoh) 

Faust - Ipi dinga ka thisan hi hung kan ahidem? 

Hiche hin hiche a soi kakai ding hi phal 
louna avetsah ahidem? Ipi dinga soi kakai 
na dinga ka thisan hi hung long lha lou 
ham? Faustus hin a lhagao apedoh tai - 
hiche phat tah chun thisan Ion atang e. 
Na lhagao nang thuneina noija aum sunga 
nangin ipi dinga napeh doh thei da ding 
ham? Achuti le avelin sun kitnin, Faustus 
hin a lhagao Lucifer koma apedoh tai, ti 
in. 

Mephistophilis mei am hin choija hunglut kit. 

Meph - Mei kahin choi tai; Hungin, Faustus, na 
kitepna chu soi hungbol tarn. 

Faust - Tun, thisan chu ahung long kit tai. Hijeh 
chun ka kitepna chu kintah in bol chai 
tange. 

Meph - O! Faustus lhagao lahthei na dingin ipi 
hijong le kabol ngapchan ahi. (achanga 
kihou). 

Faust - Akichai tai: Kinoptona lekha chu akichai 
tai, chule Faustus in a lhagao chu Luci¬ 
fer thilpeh in apedoh tai. Ahile kakhut a 
thu kijih hung kilang hi ipi ba ham? Leng 
mang tan mihem. Ahile hoilanga kalen 
ding ham? Pathen kom langa che go leng 
aman damun meidil langa ei lehlut tan 
tin. Kamif ho hin ei lheplhah ahi tai; 
Kakhutna thil kijih aum poi - Ahinla hilai 
ahin akijih kicheh tah in kamu ngal in: 
“Leng mang tan mihem”. Ahin Faustus hi 
leng mang lou ding kahi. 

Meph - Keiman alung lamang thei a thanop na 
ding thil dang hin polut inge. 

(a lunggel chule potdoh) 

Mephistophilis fhilhapu to hunglut 

Lai lukhuh le kijepna mantam tah ho apeh u, 

Lammu chujouva potdoh. 

Faust - Mephistophilis, hiche lam ho ima hi ipi 
vetsah na ham? 

Meph - Adang ima avetsah ahipoi, nangma kajen 
patnau le magic thahat musahna bou ahi. 

Faust - Ahile ken kanop nop phatna hiti a hi 
lhagaoho kakou doh thei ding hinam? 

Meph - Henge, Faustus, nangin hiche ho mai mai 
sanga thupi tah tah ho nabol thei ding 
ahitai. 

Faust - Achuti le vang hiche hi lhagao sangkhat 
damun lutlo na chan geija jong bolthei 
mong ahi. Hin, Mephistophilis hiche ka 
tahsa le ka lhagao pumpi thilha khutna 
kapehdohna kitepna lekha hi nangin 
kathupeh jouse, hiche lekha a kijih lut 
ho chengse thungai tah a. nabol doh pou 
le. 

Meph - Faustus, keiman Damun le Lucifer mina 
hiche kitepna hi kabol ahi, eini kah a 
kitepna jouse su bulhit na molso dinga. 

Faust - Chuti ahile hiche kinoptona ho chu hin 
simdoh inge ana ngai in. (asim) akisei ho 
kinoptona jal in, amasatah in Faustus chu 
lhagao sosah theina tahsa le lhagao agom 
a. Anina in, Mephistophilis chu ama 
thungai tah soh hiding. Aithumna, 

Faustus in asei jouse Mephistophilis in abol ding, 
chule Faustus in angaichat jouse Mephistophilis in 
amusah ding. Alina in, Mephistophilis chu phat tina 
Faustus inna umjing ding, ahivanga midang in 
mutheilou ding. Chule achaina in, Mephistophilis 
chu Faustus in adei dei lim le mel a. hung kilang ji 
ding. Keima, John Faustus, Westenberg a umin 
achunga kipe ho boldoh ding kinoptona jal in ka tahsa 
le lhagao Lucifer solam vaihompa le a sottol 
Mephistophilis khutna kapedoh tai. Chule aban 
jomin, kum somni le li jou tengle amahon John 
Faustus tahsa le lhagao, tahsaphe le thisan chule 
ama nei le gou jouse anop nop nau muna akipui 

mang diuvin phalpehna Ihingset kapetai. Hiche 

kinoptona hi keima John Faustus in soi kakaije. 

Meph - Faustus, ahile hiche kinoptona lekha hi 
nanopna thilpeh hinam nei seipeh in. 

B'aust - Henge, kilah in, chule thilhapu Lucifer 
chu hiche naboldoh jeh hin nachunga 
kipah mai ta hen. 

Meph - Tun, Faustus, ipi bolpeh leng nalung ham? 

Faust - Amasan, damun umdan chu themkhat ka 
henom e. Hijeh chun damun chu hoija 
umham, mihem hon amin vo ule akounau 
banga. 

Meph - Vanho noija. 

Faust - Henge, ahin hoilai monga um ham? 

Meph - Leiset chung, element chorn chom ho 
jouse, eiho (chonse lhagaoho) nat thoh le 
genthei a i umnau, lailung tah a uma ahi. 
Damun chu a gamgi aumpoi, chule mun 
khatseh mong mong ahipoi, ajeh chu 
damun chu eiho umna jouse ahi ahiloule 
vice versa. Achom langa sei in, leiset 
chung hi achaina kheh a suh manga ahung 
um tengle chule ahingthei ganhing jouse 
atoh man sang dinga thutana aum jou 
tengle, leiset ning koikah jouse hi damun 
hiding ahitai, van hilou jouse chu. 

Faust - Ahin kei tahsan danin, damun hi mihem 
lunga semthu ahi. 

Meph - Hiti chun tahsan jengtan nangma hetthei 
tah a nahin hetdoh masangsen, chuteng 

chule na tahsan dan chu hung kikhel 
tante. 

Faust - Na seidan chu Faustus hi damun a mon 
manig den ding dan ham? 

Meph - Himong hih di ham, ajeli chu nangin na 
lhagao Lucifer thilhapu koma pehdoh na 
a nanopna soi kai ta chu. 

Faust - Henge, ka tahsa jong hi ka pedoh tai. Ahia 
ipi khoh ding ham? Ole, Faustus hin thi 
nunga nat thoh gentheina ho aume ti hi 
mingol bangin tahsan inte ti nasei got 
ham? Ngol thubuh, damun aume ti tahsan 
chule thi nunga genthei thohna aume ti 
tahsan hi tehsepi ho thusim mai mai bou 
ahi. 

Meph - Ahirila Faustus, keima tah hi na ngaito 
dan ho dihlouje hetchenna khat chu kahi. 
Ajeh. chu keima damun a nolhah a um 
kahi chule tua jong hi damun a um kahi. 

Faust - Ipi, tu pettah a hi damun a um nahi ong? 

Hiponte, Mephistophilis, tua naum dan hi 
damun a umdan ahile vang, keijong 
damun a nolhah a umding chu kimansa 
kahi. Ipi nasei na mong mong ham? Neh, 
don, imut chuche keu tilouva hitia hi 
kinel, hiche ho pum purn a hi damun a 
um kahi nati ong? Aphai, hiche thu hi 
chuti mai hen. Ji khat eihin puipeh le 
chun phante - Germany gamsunga 
nungah hoipen tah nu, ajeh chu ji kanei 
nom val jengtai. 

Meph - Ji khat nadei ong? Lungset tah in, Faustus, 
ji thu chu sei hih in. 

Faust - Hilouve, ka ngailut Mephistophilis, lungset 
tah in ji khat neihin puipeh in, ajeh chu 
ji kaneinom val tai. 

Meph - Aphai, ahile ji khat chu nanei nom mong 
ham? Chomcha khat eina ngah in. Ken ji 
khat nahin puipen jeng inge. 

Mephistophilis Thilhapu numei sem a kisem to 
hunglut. 

Meph - Faustus hinsei temo, na jinu hi nadei nah 
em? 

Faust - Sapset chang hen. 

Meph - Ipi chu hitale, Faustus, kichen kiti hi 
angaina dol a kibol thil khat mai mai ahi. 
Kei nei ngailut a ahile jinei di gelda le 
chun phajonte. Nangin numei nadei le 
Ulysses jinu Penelope banga kitah 
hijongle, ahiloule Queen of Sheba banga 
chingthei le fel tah ahiloule Lucifer van a 
kona nolhah a aumasang banga hoitah 
hijongle namu thei ding ahi. Hiche 
lekhabu hi kilah in lang phatah in simin. 

(lekhabu apeh). 

Nangin hiche a kijih hi nasei a ahile haona 
namu ding ahi; hiche akola kijih hi leiset chunga 
najih le, chimpei, kolphet, huipi nung le keh nalhah 
sah thei ding ahi. Chule hiche hi na lungthim sunga 
thumvei lungtheng sel a nasei le sepoy bo hungdoh 
untin nasei jouse abol bulhit dingu ahi. 

Faust - Kakipah e. Mephistophilis, ahinla ken 
lhagao ho kanop phat phatna kakou doh 
theina ding lekhabu khat kadei e. 

Meph - Hichu hiche lekhabu sunga hin mu’n nate. 
(lekhabu aphoh) 

Faust - Chule, van ho le amaho chaloh le chedan 
thilguh kisutna le athil bolthei na hou 
kisutna lekhabu khat kadei e. 

Meph - Hiho jong chu hiche ahin aume. 

(lekhabu aphet) 

Faust - Ahipoi, lekhabu khat kadeibe nalaije - 
achaina lekhabu - hiche sunga chu 
thingphung, thilkeh chule thiljung ho 
jouse le amaho phatchom nacheh kisutna 
bu. 

Meph - Hilaija hi hiho chu namu ding ahi. 

Faust - O, nadih tapoi. 

Meph - Hoilang sanga, tahbeh in jou ponge. 
(lekhabu aphoh) 



SCENE II 


Faustus inn 

Faustus le Mephistophilis hunglut. 

Faust - Vanlang kavetna vangam thu kagel teng 
kalung sunga themmo kakichan in nang 
kagaosap e, Mephistophilis, ajeh chu 
nangman vangam phatthei bohna ka chan 
ding ho nei guhmang peh tai. 

Meph - Idinga, Faustus, nangin vangam chu 
hoitah dan’a nagel ham? Tahbeh a kasipeh 
nahi, vangam chu nang sanga jong hoijo 
ahipoi, ahiloule leiset chunga hing mihem 
khat pou pou sanga. 

Faust - Na thusei chu adihna iti namusah di ham? 

Meph - Vangam chu mihem dinga ana kisem ahi; 

hijeh a chu mihem chu vangam sanga 
phajo ahi. 

Faust - Vangam chu mihem ho dinga kisem ahile, 
keima dinga jong kisem a ahi; Hijeh chun 
ken hiche Black art (magic) hi dalhang 
katin chule kana bolkhel ho kisih inge. 

Good Angel le Evil Angel hunglut. 

Good Ang - Faustus, nathil bol ho kisih in, chuti le 
Pathen lungsetna nachan thei ding ahi. 

Evil Ang- Tun nang lhagao khat nahitan, hijeh chun 
Pathen in na kithopi thei ta ponte. 

Faust - Kon keihi lhagao ahi ati ham? Keima 
thilha-ganhing phamopen pa hijong leng, 

Pathen in ei lungset thei inte. Ka bolkhel 
naho kakisih le Pathen in ei ngaidam thei 
tei inte. 

Evil Ang- Adih e, ahin Faustus chun athilbol ho chu 
kisih ngai hih inte. 

(vantil ho potdoh) 

Faust - Ka lungchang hi atah behseh in ka thilbol 
boa kona kisih ding jeng jong kabol thei 
tapoi. Ngaidam chanding tiho jong hi kagel 
thei tapoi, chule Pathen le Vangam tahsan 
na jeng jong kanei thei tapoi, ajeh chu 
koi ham khat in ka bilkol ahi gingtah a, 
“Faustus, nang damun a nakisol ahitai” 
tia kisei tobang kajan ahi. Chule ka mitmu 
ahin thina gu, meipum, kikhailih nading 
khaohoul chule gu kinu chemjam teho 
kamu abangin ahi - hiche ho chun keima 
le keima kithat din eitil un ahi. Tahsa 
ngaichat na lhepna hon eituh tang hihleu 
kei le kei sotna kana kitha ding ana hitai. 
Homers poetiy a Paris in anungah ngainu 
Oencme (Mt. Idal a um thilha nungah) chu 
adhah jeh a khatnu athilo, ahiloule 
Amphion in a music a song ho akaikhom a 
Theles khopi asah doh. Chule hiche petlai 
tah a chu aman Mephistophilis to a 
tumging ho damun a atum lhon. Achuti le 
idinga Faustus chun ama le ama kithat 
ding ham ahiloule idinga thina jong chu 
akichat ding ham? Keiman thulhuhna 
kaneisa chu kisih kit lou dingin kagel 
lhatai. Mephistophilis, hungin, astronomy 
thu kihoulim khom hite. Lhathah khel 
langa khu vanvou ho tamtah um nalai ham 

nei seipeh in. Vanvou ho jouse khu leiset 
khatna um ham, leiset hi vanvou (heav¬ 
enly bodies) ho tamtah lailung ahi banga? 

Mepfi - Vanthamjol a um vanvou ho jouse khu hui 
le go ho banga, amaho jui cheh akol neo 
le len dungjui a ajui cheh u ahi. Faustus, 
vanthamjol a um ahsi, lhathah ho jouse 
khun ama chena lampi cheh ajuijiu ahi. 
Chule hiche ajui kol u lampi aga gamla 
pen chu Zodiac poles ho ahi. Saturn, Mars 
le Jupiter ho jong hi gamla a um ahsi 
vahmang ho ahiuve. 

Faust - Ahile, hiche vanthamjol a um vanvou ho 
jouse hin ache dan khatbou anei u ham, 
ajotnau lang le kumkhat sunga akitol nau 
hi lungset tah in neisei peh in. 

Meph - Vanthamjol a um vanvou ho jouse hi ama 
chena lampi cheh a solang apat lhum 
langa kitol jiuva ahi. Pung kal somni le li 
sunga ahinla amaho hi Zodiac poles a 
akihei danu dung jui a aphat suhlut nu 
kibang lou ahi. 

Faust - Hicheho tobang thil mai mai ho chu 
Wagner jengin jong ahei. Hiche ho mai 
mai tilou Mephistophilis in astronomy thu 
ahet lou ham? Vanthamjol a chedan jatni 
aum kon ahaijem; khat chu avel kolna a 
pung 24 sung alutnin. Khat chu ahile 
leiset chung pumpi avelkol na achena 
dingin satum in kum 30 asulutnin, jupiter 
in kum 12; mars in kum 4, chule nisa, 
venus chule mercury in kum khat chet 
asulutne. Lhathah in khatvei avelkol na a 

ni 28 asulutne. Phatante: Hiche hohi As¬ 
tronomy hetna a abul thil neocha cha ho 
ahibouve. Ahinla, hiche vanthamjol tahsa 
hohin ama ama cheh chingtupma lhagao 
chom cheh anei uvem? 

PRINTLOULAI AHI 

Meph - Henge. 

Faust - Vanthamjol a vanvou tahsa (heavenly bod¬ 
ies) ijat umam? 

Meph - Ko (9) aume, planets sagi, vanthamjol (sky) 
chule vanthamjol a mun sangpen. 

Faust - Aphai, hiche thudoh hi donbutna neipe’n - 
Ahile ipi dinga hiche heavenly bodies 
hohin phat khat sunga thil kisuto tamtah, 
kitato, aumna munchet - ohval chule a 
melso le alim? Ipi dinga abang bang kumle 
hiche jatchom chom kisuto, kitato, ohval 
adang dang chule adang kum tengle 
hitobang hitobang kisuto khom lhomjo a 
chule vanvou ho umna mun ho? 

Meph - Ajeh chu ahile amaho chaloh dan kibah 
lou ahiloule vanthamjol a um jouse hi 
pumpi chena to akimat dan’un apoh ahi. 

Faust - Aphai, kalung alhai e. Ahile kon hiche 
vanho a thil um jouse hi ahinsem ham? 

Meph - Ken na seipeh ponge. 

Faust - Ka ngailut Mephistophilis, lungsetnin nei 
seipeh in. 

Meph - Nei ngeh ngeh hih in, ken hichu na seipeh 
ponge. 

Faust - Mi lungjong, kadoh jouse donbut dinga um 
nahi lou ham? 

Meph - Henge, damun dan to kitohlou ho tilou 
adangse; Ahin hiche na thudoh hi hiche 
dan ho chuto kitoh lou ahi. Damun bou 
chu gellin ajeh chu nangma damun a dinga 
kinolha nahitai. 

Good Ang - Faustus, hiche vanho le vanthamjol a 
um jouse sempa Pathen chu gellin. 

Meph - Kasei chu hejingin. 

Faust - Sapset chang lhagaoboh, thob gentheina 
damun a chun chetan. Nangma tah chun 
Faustus lhagao sapset na chansah ahitai. 
Tun vang kisih ding jong avaigei tai chule 
Pathen ngaidamna chan ding jong? 

Good Angel le Evil Angel hunglut. 

Evil Ang - Avaigei tai. 

Good Ang - Faustus chu akisih thei poule agei aumpoi. 

Evil Ang - Na thilbol sa na kisih le, thilha hon na 
tahsa chu ahal halla aloi tel diu ahi. 

Good Ang - Na bolkhel ho kisih in, chuti le thilha 
hon nasam jeng jong tongkha thei naisai 
pouvinte. 

Faust - Ah Christa, ei lhandampu, lungset tah in 
Faustus lhagao huhdoh in. 

Lucifer, Belzabub le Mephistophilis 
hunglut. 

Luc - Christa chun na lhagao huhhing thei ponte 
ajeh chu ama chu thudih ahi. Keima 
bouvin na lhagao chunga thu kaneije. 

Faust 

Luc 

Faust 

Luc 

Belz 

Faust 

Luc 

Faust 

Luc 


- O, nang tijat umtah melpu nang koi 
nahim? 

- Keima Lucifer kahi, chule amahi kei 
nungjui damun lhagao ahi. 

- O Faustus, amaho khu na lhagao la dinga 
hung ahitauve! 

- Keiho nangin nei suliem uve ti hetsah 
dinga hung kahiuve. Nangin na kitepna to 
kitoh louvin Christa thu naseije. Nangin 
Pathen nagel lou ding ahi. Thilha bou 
nagel ding ahi. 

- Chule nangin thilhapu jinu jong gellin. 

- Pathen lang chu gelta ponge. Lungsetnin 
nei ngaidam un. Faustus akitep e. Vangam 
thu gelkit talou ding, Pathen thu seikit 
lou ding le ama koma taokit lou dingin: 
chule lekhabu theng jouse meija halvam 
din, Pathen solchah ho jouse that din, 
chule kanungjui lhagaoho Pathen houna 
mun ho sumang dingin. 

- Nasei bangchun bollin, chule keihon 
ahithei chanin na lung lhaisah unge. 
Faustus, keiho damun a kona nang kipa 
sah nading khat musah dinga hung 
kahiuve. Touvin chule Seven Deadly Sins 
(Thina thei hel chonset sagi ho) tahsa le 
thisan a ahung kilah u ven. 

- Hiche mu chu Adam in akisem jou til a 
Paradise amu akipa banga chu kei dinga 
jong munom umtah ahi. 

- Vangam le asempa thu seihih in. Hiche 
kivetsah hi lunglutnin vetan. Thilha thu 

tailou adang seihih in. Hungin lang hung 
vetan. 

Seven Deadly Sins hunglut 

Tun, Faustus amin chom chom ho’ule 

achonchan hou phaten ve in - seven deadly sins ho. 

Faust - Nang koi nahim, chonset masapa? 

Pride (Kiletsah) - Keima Pride (Kiletsah) kahi; keiman 
nu le pa neiding kanompoi. Keima Ovid 
thousi tobang kahi; aning jouse a kache 
thei ahi mi mulouva. Abang kom le sam 
lomkhat bangin numei ho mitchunga 
kabeh in ahiloule ahmul bangin ane u 
nemheo chan katongkha e. Ahin jachat 
aumtave, ipi hitam anamse lheh e. Ima 
dang seibe taponge, hiche namse khu 
pahthao namtui akithe khum masangin 
chule ponjem hoitah a akijep masangin. 

Faust - Chonset nina nangma koi nahim? 

Coveteuosness (Kiloset) -Keima Coveteousness 
(Kiloset) kahi. Kapa chu thinglhang mimol 
khat ahi. Keima kadei bang jouse 
kamuthei ding hile hiche in le asunga um 
jouse hi sana sosah ingting ka thih 
thingkhomg sunga kakoija chabi kaheh 
khum ding ahi. O kangaitah ka lungset 
sana! 

Faust - Chemangin mi thangthip pa. Nang la koi 
nahim chonset ngana pa? 

Gluttony (Milop) - Kamin nahet nom em? Keima 
Gluttony (Milop, neh le don duchatna bei 
theilou pa) kahi. Kanu le kapa athi tai. 

Ama hon anneh 30 le doncling 10 chohna 
kham bou sum lhomcha eidalhah peh un, 
hichu hinna kham hinaisai lou ahi. O, 
kanu le kapa chu nehding sa hilhon tavele. 
Kapa chu vohmal ana hihen lang, chule 
kanu chu ju tuitah bel khat ana hijo tale. 
Kapu chu herring nga le sagop c^iule kapi 
chu mi mailhai, khopi ho jouse a min 
angailut ahi. Kapi min chu Beer (vaiju) 
ahi. Ama hi March (Lhakao) lha sunga 
kihon ji ahi - Tun, Faustus, nangin ka 
insung khanggui thu najatan ahi, hijeh 
chun ka an nehding neiphal peh tan. 

Faust - Hilouve, nangma hi kakhaisang sah ding 
nahi, achuti loule kaneh ding le ka don 
ding jouse na chaidoh ding ahi. 

Gluttony - Thilhapu’n nalol meh henlang haimo’n 
nalha hen. 

Faust - Nang lol chu kihe inlang haimo to Glut¬ 
tony. Nang la koi nahim chonset gupna 
pa? 

Sloth (Thaset) - Keima Laziness (Sloth) ahiloule 
thaset kahi. Keima tuipanga nisa noija soh 
kahin, hiche lai muna chu tugeija hi ka 
lupden ahi. Nangin hiche muna kona nei 
puidoh hi kachunga na bolkhel lenpen ahi. 
Ka umna muna chun milop pa Gluttony le 
Lecheiy (Lust) ahiloule tahsa phe ngaichat 
chun eitom lhon hen lang ei lepui Ihon ta 
hen. Keiman Lengpa khat: kilhadoh na ding 
jeng in jong thucheng khat jong sei ponge. 

Faust - Nang la koi, nungah nu. chonset sagina 
ajona. 

Lechery (Huh thanhoi) - Keimin nahet nom ong? Kamin 
chu lekhajem L a kipan ahi. 

Lucifer - Damun langa chetauvln, nabonun 
(Chonset sagi ho chedoh) 

Lucifer - Tua kivetsah ho chu nom nasah nah em, 
« Faustus? 

Faust - O, kavetnom lheh e. 

Lucifer - Aphai, Faustus, damun a chu hitobang 
vetnom umtah tah ho chu tamtah uma 
ahi. 

Faust - Damun a chun ga kiche henlang leisetna 
hin kihung kitle kati na e. Chuti le vang 
kipah lheh inge. 

Lucifer - Damun chu naga chotdinga ahi. Jan 
khangkim teng le nahin kou inge. Hiche 
kah chun, hiche lekhabu hi aning akah 
phatah in simin, chutengle nalim le mel 
nanop nopma nakhel theina ding dan 
nahet ding ahi. 

Faust - Thahat chungnung Lucifer, kakipah lheh 
jenge. Hiche lekhabu hi ka hinkho 
kavettup bang tah a kitup tah in koitup 
inge. 

Lucifer - Damselto, Faustus, chule thilha bou 
gellin. 

Faust - Damsello, Loupipa Lucifer 
(Lucifer le Belzabub potdoh) 

Hungo, Mephistophilis (Potdoh) 



ACT III 


SCENE I 
Chorus hunglut 

Cho - Lekhathempa Faustus, chun vanthamjol 
a um vanvou ho thuguh ho hetdoh 
nadingin meikonga leng sakol kangtalai, 
thahattah dragon in akai chunga touvin, 
Olympus molsang chunj^vum a kaltouvin, 
Jove lenggam ho agakhol e. Aman 
(Faustus) meibol ho, planet chom chom 
ho, ahsi hi, chule vanthamjol ning koikah 
ho - Tropics, Zones, aning dang dang ho, 
lha chena lampi vah ho chule vanho chung 
sangpen Primum Mobele kiti mun ho aga 
chonsoh e. Hiti chun jangtah le hattah a 
che in solang apat lhumlang Poles ho 
velkol in ni get sung achele in leisetna a 
inmun ahung lhung kittai. Ama 
akholjinna a achol anan ho kithado man 
dinga jong inna umman louvin munom 
thah thah dang ho mube na dingin, huilah 
a alha a leng dragon khat chunga atouvin 
ajin doh kittai. Tuchung hin leiset le 
twikhanglen vel kolla um vanthamjolla 
vanvou ho kjhol dingin achetai. Keima jah 
danin, amasan ama Rome a che intin Pope 
ga kimupi intin chule Pope in a confer¬ 
ence ho iti abol ham gave inte. Ama St. 
Peter’s feast (29 th June a kimangji) jong 
gapang inte, hiche hi tukhang gei in jong 
akimang in ahi. 

(Potdoh) 



SCENE II 


Rome khopi 

Faustus le Mephistophilis hunglut. 

Faust - Ka golpha Mephistophilis Treves (Trier) 
khopi thupitah, song kol mol sang tah tah 
in kulpi banga a umkol, chule agal 
mihouvin amu theilou dillen (lake) thuh 
tah tah in a um kimvel, chu lung kipah 
tah in ive chaitan ahi. Abanin Paris a kipan 
doh in France gam pumpi ichonin, Maine 
vadung le Rhine vadung iti kimat lele ham 
chule hiche vadung ho vaokam ho a 
dimsetna kiphut vine thing ho (creepers) 
chu iga mu tai. Hiche jou chun Naples le 
Rome kimvella phaicham ho chun kachon 
lhonin ahi. Hia chun, inn thupi tah tah le 
hoitah tah ho, chule lampi jang pet pet na 
cheh (brick) hoipen pen ho a kisem, hiche 
lampi ho chun Rome khopi chu alet kibang 
cheh hopli (4) a ahopkhen chu, keni’n 
kamu lhonin ahi. Hiche a chun keini’n 
Virgil sana lhan kaga mu lhonin - ama 
hin leinoija songko English mile khat val 
a sao song avu a asem ahi akitii. Hia pat 
chun Venice, Padua le khopi dang dang 
ho kagave lhonin ahi. Munkhat a chun 
hou-inn hoitah khat kamu lhonin, hiche 
hou-inn chungvum asangpen laitah chu 
asan dan dan chu vanthamjol agah 
chopkha leuvin ahi. Hitia hi Faustus in 


6 

aphat ho aman ahi. Ahinla tun neihilin 
hoilai mun ham phat chomkhat kicholdo 
dinga iga chena chu. Ahile phat chomkhat 
masanga kana seibanga chu Rome khopi 
a chu neipui tah em? 

Meph - Faustus, nadei bangtah a chu kabol tah 
chula em; chule eini neh le don ding ho, 
chule ikicholdo na ding chu Pope indan 
sungnung, achanga bou aman indan chu 
kagon chu la em. 

Faust - Pope chun eini kipah in eina sang lhon 
nante ti kakinem e. 

Meph - Ngol hih in, Pope in kipah a eisan eisan 
lhon lou chu akhoh naisai poi. Eini’n ama 
chu inop nopma ibol ding ahi. Tun, 
Faustus, Rome khopi sunga ipi pi vetdinga 
pha nasah sah vetan. Nahet ding khat chu 
Rome khopi hi mol (hills) sagi chunga kisa 
ahi tihi. Tiber vadung chun hiche khopi hi 
hop ni (2) in ahom khenin ahi, chule hiche 
vadung chunga hin lei (bridges) loupitah 
li (4) aumin, hiche lei ho chu kholjin le 
vahle miho khopi sung mun khatna pat 
adanga ache le nauva akithopi lheh in ahi. 
Chule lei chunga chun Ponte Angelo kiti 
kulpi dettah le nasatah a kisa khat aumin 
ahi. Hiche kulpi sunga chun gal manchah, 
meipum le meichang kum khat lhingkei a 
mankham akikoi in ahi. Hiche ho chu ahile 
pumpi le pumpi long ni (2) sum eng (brass) 
a kisem le a meichang ho ahi. Hia chun 
Julius Caesar in Africa a kona ahin pohlut 

gates hal hal chule Egyptian ho pyramid 
ho jong aumin ahi. 

Faust - Tun, damun minin ahiloule Lucifer 
lenggam - meikong tui Iona alonna vadung 
ho Styx, Acheron le Phlegethon ho min 
pana kasei ahi Rome khopi sunga inn thupi 
le hoi kidang ho chu kave nom e. Hijeh 
chun hungin potdoh hite. 

Meph - Khongaitadi o Faustus, nangin Pope jong 
na kimupi nom ehule St. Petet’s feast jong 
najaonom ding kahei - hia chu monk ho 
dehchai vuh vuh chule a hinkho a atup 
sangpen u chu neh le don bou hi, hochu 
namu ding ahi. 

Faust - Aphai, achuti le amaho loi chu nuina 
themkhat kape nom e angol u kiphondoh 
nading le einin amaho inuisat nadin. 
Hijeh chun magic thahatnin keima hi 
Rome khopi a ka um laise a mihem mitna 
muthei lou neiso in. Chule kanop nop kabol 
thei nading thahat neipen. 

(Mephistopbilis in doithu asapkhum) 

Meph - Aphai, Faustus, tun nanop nop bollin: 
koima chan nalim amulou ding ahi. 

Sumkon ging; Pope le Cardinal o Lorraine 
hunglut, an nehkhom na loupitah muna 
Friars ho ajenle a pang. 

Pope - Ka Pakai, Cardinal of Lorraine hung nai 
jepmin? 

Faust - Nepan tan; naneh pat loule thilha’n nalol 
ameh ding ahi. 

Pope - pi thu ham? Koi ham thu hinsei chu? Monk 
ho, hoi temun. 

First Friar - Ka Pakai Thengchungnung, hilai a hin 
koima aumpoi. 


Pope 

Faust 

Pope 

Faust 

Pope 

Faust 


- Ka Pakai, hiche nehding tuitah hi Bishop 
of Milan in eihin thot ahi. 

- Hijeh chun kakipah e (nehthei alahpeh). 

- Ipi tidan ham? Kon kasa neh ding chu ei 
salhah peh ham? Ka Pakai, hiche neh ding 
chu Cardinal of Florence in eihin thot ahi. 

- Nasei adih e: Hiche nehthei jong chu ken 
ne’nge. (nehthei chu alahpeh). 

- Iti hitam, kaneh ding chu eiki salhah peh 
kitne. Ka Pakai Thengchungnung, nang 
damthei na dingin don inge. 


C. of Lor 


Thengchungnung nang dingin don inge. 
(akhon alahpeh) 

- Mi thilha khattou, thengchungnung, nang 
koma ngaidam thuma hung khattou hinte. 

Pope - Friars ho thilhahna la hinsauvin, hiche 
mithi lhagao chu anem lhah dom khattou 
le - nepan kit tau hite. (Pope chun Cross 
sign abol) 

Faust - Kate, cross sign chu nahin bol ham? Hichu 
hinbol kit hih in, kagih nahi. 

(Pope chun Cross abolkit) 

Avella hichu nahin bolkit ham. Athum vei 
na a nahin bolkit pou poule nathoh ding 
ahi. 

(Pope chun cross chu ahin bolkit. Faustus 
in angeichang tah achup peh, mijouse 
lhaimang gam u} 

Mephistophilis hung temo, hilai ahi ipi ibol 
be ding ham? 

Meph - Kahetapoi: ahin eini hi ei gaosap dingu 
ahi pung avoh uva, Bible ahin sim uva 
chule candle themkhat ahin tundoh uva, 
ti vanghi kahei.’ 

Faust - Faustus gaosap a, pung voh, Bible sim le 
candle suhlih chun ipi avetsah ding ham? 
Chomkhat joule Friar khat chun hung ging 
lei loi intin. Friar dang khat chu kelcha 
nou bangin hung peng intin, chule Friar 
chom dang khat chu sangan bangin hung 
ham inte, ajeh chu tuni hi St. Peter’s day 
ahi. 

Friars ho jouse hunglut uva thi lhahna la 
asah u. 

I Friar - Sopiho, hungun, lunglut tah in hiche thi 
lhahna la hi sau hite. 

(Amahon la asah u) 

Koi hile Cardinal pa neh dinga kigong sa dinner 
table apat lahpeh pa chu houbung apat nodoh in 
umta hen. Pakai in ama chu sapset bolhen. 

Cardinal pa amaichang chup peh pa chu 
houbung a pat nodoh hihen. 

Friar Sandalo aluchang vohpeh pa chu houbung 
a pat nodoh hihen. 



Thadou-Kuki MIL Subject 


45 


Thi lhahna la kisah laija eisuboi pau chu 
houbung a pat nodoh hita hen. Pakai in ama chu 
sapset pe hen. 

Cardinal pa juhai gumang pa chu houbung a 
pat nodoh in umhen. Pakai in ama chu sapset pe 
hen. Pakai mithengte jousen ama chu sapset peuhen. 
Amen. 

(Mephistophilis le Faustus in Friars ho avoh 
lhon, chule mei asekhum lhon; hitipum chun 
apotdoh lhon tai) 



ACT IV 



Chorus hunglut 

Cho - Faustus in leng ho court ho aga ville a 
chule thil kidang pen pen ho agavet le jou 
chun, akholjinna chomkhat. atangin a 
inna aga kinung le tan ahi, hia chun asopi 
ho le aloi agol ho chu lunggim tah in ama 
munom in ana umun ahi: Inn ahung lhun 
a akholjinna le athil mu ho asei peh phat 
chun akipah un akiletsahpi lheh un ahi. 
Ajeh chu aman vanho a thil ho ahetbe na 
le, gamdang chom chom ho le amiho thu 
asei chu a ngainom un, kidang asauvin 
ahi. Faustus in Astrology thu adoh jouseu 
hoitah in adonbut thei in ahi. Gam le lei 
a, leiset chung pumpia, amin athang lheh 
tai. Hiti chun Lengpa Charles the fifth 
jengin jong khatvei a lenggam vaihom ho 
to ankong umkhom din ana temin ahi. 
Amaho masanga chun magic a thil kidang 
dang abol ho chu ana musah in ahi, hiche 
ho chu keima (Marlowe) in acheng chelei 
a seiding kago poi ajeh chu hiho chu 
nanghon jong namit tah un muleu chun 
kati e. 



SCENE I 


Jinlhun inn khat 

Jinlhun inna sakol vetuppa, Robin, akhutna 

lekhabu khat choi a hunglut. 

Robin - Kate hiche vang hi lekhabu kidang tah 
ahi. Dr. Faustus hetloukah a, a magic 
lekhabu ho lah a khathi kaguh doh ahi. 
Kei tahsan danin, hiche lekhabu akon hin 
symbol themkhat hedoh leng ken jong 
magic a thil kidang themkhat kabol thei 
ding ahi. 

Ralph le Robin hunglut. 

Ralph - Robin hung temo. Hilai ahin mihem 
khatnin a sakol aladoh nomin chule athil 
ho suhtheng, potheng ding adeije. Amahin 
ka jinu koma ol chachan ana seijin hijeh 
a chu nang hoi a kahung ahi. Lungset tah 
in hung loijo. 

Robin - Kagih nahi, gamla dom in dingin, achuti 
loule ahal halla kalen mang sah ding nahi. 
Kanai in hunghih in, ajeh chu thil kichat 
umtah khat patepna bola kaboi laitah ahi. 

Ralph - Hung to, lekha bon simthei louva hiche 
lekhabu chu i nalo got ham? 

Robin - Ka pakaipa le ka pakainu’n lekha kasim 
thei ahin hetdoh lhon ding ahi. 

Ralph - Ipi seija kingaito nahim? Hiche chu ipi 
lekhabu ham? 

Robin - Hiche hi ipi lekhabu ahi nahet nom am? 

Hiche hi Damun a um lhagao phalou 
khatnin asem Magic lekhabu kichat umpen 
tah ahi, 

Ralph - Hiche a kona chu magic a thil kidang khat 
nabol thei am? 

Ro bin - Hiche lekhabu kithopina jal bin magic thil 
boltheina ipi hijongle kabol thei ahi. 
Amasa tah in - Europe pumpi sunga ju 
johna mun hoilai pen a hijongle nadeijat 
jat din ju kalah peh thei ahi. Hiche chu 
kabolthei ho lah a khat ahi. 

Ralph - I Pakai pa Parson chun Juktiam avetnom 
poi, chule jukham kiti hi boltheina tah 
ahinaisai poi. 

Robin - Hichu adih e. Ralph; ahin hiche hin thil 
dang tamtah jong abolthei e. Tekah 
khatnin, an honna langa pang aloinu u 
Nan Spit bang khu nadei le nachan jeng 
thei ahi. 

Ralph - O, ka golpha Robin, Nan Spit chu kachan 
thei mong di ham? Hiche a chu nei kithopi 
thei pou poule na thilha phalou chu 
manbeija ahinlai sungse a kavah ding ahi. 

Robin - Tu tadi adin hiche thu hi phata hen. Ka 
ngailut. Ralph, amasan che hitin nen 
dehduh a um thil koikhol na mun ho chu 
ga sutheng hite. Chujou lang teng chule 
magic le thilha thu ol ngaito na hite. 



SCENE II 


Robin le Ralph dangka jukhon choija hunglut. 

Robin - Hungin Ralph, Dr. Faustus magic lekhabu 
hin eini. ei vangphat sah lhon ahi ti kasei 
hilou ham? A sign hi vetan. Hiche sign 
akona hi sakol ho nehding changpol 
chohtho louva bailam tah a imuthei ahitai. 
Hiche sign ihet laise a i sakol ho changpol 
ngaicha a umlou diu ahi. 

Ralph - Ahin, Robin, ven, ju johpa chu ahunge. 

Robin - Thipbeh in, ken amahi magic thahalna 
kahin suhngol ding ahi. 

Vintner (Ju johpa) hunglut. 

Ju johpa, na bill jouse kipeta chu na, 
mangpha, Ralph hungo. 

Vint - Khongailhon tado hepu; nangni koma 
seiding kaneije. Nache masang Ihona ju 
khon khat man kamu angaije nangni akon 
a. 

Robin - Ralph, ken ama ju khon khat kaba kha 
poi. Nang chu kakidah e. Tahbeh a ju khon 
khat kabat ham? Ahile nei khollin. 

Vint - Nangma phalna la in nangma kakhol nom e. 

(Robin ajut le le) 

Robin - Ka chunga ipi namu doh em? 

Vint - Ken naloipa jong kakhol nom e - nang, 
hepu (Ralph). 

Ralph - Kei neiti ham, hepu? Chuti ahile nanop 
chan chan neikhol tan. 

(Vintner in amai le le) 

Tun, hepu, nang dinga jachat umtah ahi 
milun lungtheng tah ho ginmo a namai le 
le. 

Vint - Nangni lah a khat joh joh in hiche ju klion 
chu nakoi tei lhon ding ahi. 

Robin - Najou nasei ahi. Vintner, ju khon chu na 
masanga chu uma chu la em. (achanga) 
Nang tobang lungthimse ganhing, mi 
lungtheng ho adih louva nangoh jeh a 
nathoh ding ahi. Na umna chetna chun 
chatlouvin umin. Nang chung,a hi Belzabub 
(Satan nungjuipa) mina kongah ahi - ju 
khon chu la in Ralph, (guhthim in Ralph 
koma). 

Vint - Ipi nasei na ham, nangpa? 

Robin - Ipi kaseina ahi nahin mu ding ahi 
(lekhabu akon ahin sim) S anetobulorum 
Periphsasticon - ahipoi, kahin jel ding 
nahi Vintner - ju khon chu ve in. (Ralph 
koma guhthima asim). Polypragmos 
Belseburams tramanto pacostiphos 
tostu Mephistophilis 8l C. 

Mephistophilis hunglut, anunglang lhona 
mei kappoh ahal khum chua potdoh. 

Amani lhai le le lhon. 

Vint - O, chonset ho chonset! Robin ipi naseina 
mong mong ham? Ju khon chu nanei lou 
ham. 

Ralph - Nei ngaidam Ihonin. Na ju khon chu hilai 
ahin aume. Vintner mipha. 

(Ju khon Vintner apeh, potdoh) 

Robin - Misericordeo pro nobis! Ipi kabol ding 
ham? Thilha miphapa, tun, nei ngaidam 
in, keiman na libraiy a pat lekhabu gukit 
taponge. 

Mephistophilis hunglut kit. 

Meph - Hatchungnung Lucifer, na lenggam jaltah 
thimijin gama, thahat tah vaihom taintah 
na anga akunun chule nakeng bul a lhagao 
sang tamtah aboh khupmun ahi. Hiche 
tobang ganhing phalou (Robin le Ralph) jeh 
ahi itobang eiki lungsat sah hitam - 
Constantinople akona gainla tah hi hiche 
ganhing sapset chang teni nop le 
kinomsah na dinga kahung ahi. 

Robin - Constantinople apatna nahung mong ham? 

Nahung gamla na e. Penny gup na anneh 
nadin kilah inlang chule potdoh tan. 

Meph - Aphai, nang tobang mi jaje helou ganhing 
nang (Robin) jong chule nang (Ralph) uicha 
kasosah nahitai, potdoh Ihonin. 

Robin - Itidan ha: kei jong kaso ding hita, 
aphathouve. Pasal chapang ho to kichem 
nange. Apple le nuts ho jong nehkhop nei 
nange. 

Ralph - Kei jong uicha a kakikhel tei ding hitam. 

Robin - Tahbeh in, satui le anche tui kikoina 
ankong apat nalu phongdoh tapon nate. 



\ 




SCENE III 

Innsbruck a Lenglenpa Leng Inna 

Lengpa, Faustus, Knight khat le anungjui ho 

hunglut. 

Emp - Master Dr. Faustus ka nakol a hin thulhut 
tamtah nangma magic hetna thuhohin ana 
Ihung tai. Nangin magic thu a nahetna 
sandan hi leiset chunga koimacha dangin 
hiche lang panga hi nateljou lou ding ahi 
ti thu kanajan ahi. Thu kajah danin nang 
kithopi lhagao khat aumin ama kithopi na 
in nangin thil hithei louding ho aboltheije 
tin, hijeh chun na magic thadiatna na 
thilbol theina themkhat nei musah in. Thu 
kajah ho ka tahsan thei na dingin. Lenglen 
khat hina a ka kitep ahi, na thil boldoh 
akona ase abal um jongle nangma na 
kingoh lou ding ahi.’ 

Knight - Tahbeh a sei in mitphel doi choi abang e. 

Faust - Ka ja tah Leng len chungnung, tahbeh a 
sei in kei magic thahat neihi nangin nana 
jah bang lom chu vang hiponte ti kasei 
nom e, hijongle nangin nasei ngaina in, 
Lenglen in nadei bang banga ka magic 
power chu na vetsah din ka um e. 

Lenglen pa - Dr. Faustus ka thusei hi ngai in — khatvei 
ka dan sungnunga kachanga katou petnin, 
ka lungsunga lunggel themkhat ahung 
kilangin - kapu kapate kagah gellin, 

ahansan nau le agalhatnau jallin gam 
tamtah ahin lah uva gou tamtah ahin 
pohlut u chule tua eiho, amaho dinmun 
hinlo chule elho khonunga eihin kliel ding 
amaho kengchot hin kise ding hon amahon 
ana lodohsau min chu ipoh uva chule 
amaho lalna chu ilo u hitam. Pu le pate 
lah a chun, Alexander the Great chu 
lengho lah a chun amin chepen le a thahat 
pen khat anahi e. Ama hina changei chu 
vaihom dang hon ana phakha poi. Ama 
hatna le loupina ho tamtah kana jatan 
ahi, ahin, vangset umtah chu amel kamu 
khapoi. Hijeh chun na magic power 
mangcha a hitobang, loupitah lhagao chu 
alhankhuh, a lupna akona a jinu loupitah 
chuto, a leiset tahsa vou pua, a kisem le 
kisah amaho khanglai a, ama ho ana 
kivonna bang cheh a chu, neimu sah ding 
kanomin ahi. Hichu neimusah thei le 
kalungsunga kona ngaichat pen khat nei 
suh guilhun sah hiding ahi, chule ka 
hinlai damsungin na thepna le thil 
boltheina, magic thahatna, seichim thei 
ponge. 

Faust - Ka jatah ka Pakai, keima kajochan a chule 
magic hatnan aphal chan a na lungtup 
chu musah ding kigo kahi. 

Knight - Tahbeh a sei in - hiche vang chu bollou to 
thakhat ahi. (alunggel a asei) 

Faust - Ahinla, Lengpan nei hethem in, phat 
sottahpi masanga a lhagao ana lhasa ho 
tahsa vutvai sohtasa chu atahsa lim le 

mel mong monga nangma angsunga hin 
pohlut chu keima magic power in ajoupoi. 

Knight - Hichu, Master Magician, tahbeh mongin, 
nangin najolou thil ho chu angei lam tah 
a nasei dan ahi. 

(alunga asei) 

Faust - Ahin Alexander le ajinu to kilou tah lhagao 
ho, amaho ahin lai uva aloupinau le akivon 
dan bangchetna kivon ho na masanga hung 
kilang ding ahi. Chule hiche chun ichan 
gei hamkhat na hetnomna ho le na munom 
na ho chu asuh lunglhai jou di ham ti 
kakinem e. 

Emp - Geisangbe talou in, Master Magician ana 
chesa lhagao ho chu nei mu sah tan. 

Knight - Master Magician lengpa’n asei chu najah 
nah em? Nangin Alexander le ajinu chu 
ahinga Lengpa anga namusah ding ahi. 

Faust - Ipi akhohna um am? 

Knight - Kate, hiche vang chu Deana in keima hi 
sakhi khat eisosah ta le hiche chuto 
kibang ahi. 

Faust - Ahipoi, hepu hichu ahipoi., Actaeon 
(gamlengpa) chu anung jui a uichal hon 
ahal hallin apet tel un ahi. Chule aki 
(horn) chu nang dingin adalha’n ahi. 
(Actaeon chun Diana akeu changa akisil 
agamu jeh chun sakhi akisosah in ahi). 

Mephistophilis potdoh) 

Knight - Ahipoi, nangma na magic lheplhahna ho 
boldinga na potdoh le, kei jong potdoh 
tange. 

(potdoh) 

Faust - Nei suhboi jeh a hi injo le ikimuto kit loi 
ding ahi. Alexander le ajinu hiche ahin 
auintai, ka lengpa! 

Mephistophilis lhagao dang ho to 

Alexander le aloinu lim le mel pua hunglut 

Emp - Master Magician ken kana jah danin 
Alexander jinu hin angonga thilha melchih 
khat ana neije, hijeh chun tun ken hichu 
uma umlou ham ti chu kahe nom e, tua 
hung kilang hi Alexander jinu mong hia 
hilou ham ti hetna dingin. 

Faust - Lengpa ama koma chu kicha lou hela 
nache a naga kholchil thei ahi. 

Emp - Tahbeh mongin, hiche mel hung kilang 
ho hi lhagaoho ahipoi ahin mihem mong 
mong ahibou uve i.e. Alexander le aloinu 
(Lhagao ho potdoh) 

Faust - Lengpa lungset tah in, injo a totnopna 
eibolpa, Knight pa chu gah koulut kitnin. 

(Emp - Sottol ho khatnin hiche Knight pa chu hin 
koulut un. 

(Sottol potdoh) 

Knight pa chu alu chunga aki ni to 
hunglut. 

Ipi thu hitam, Sir Knight? Ipi atile na lu 
chunga chu naki hungkeh hitam? 

Knight - Sapset chang le kidah um gancha 
nangman idinga milun khat hitia hi 
najumso ham? Nangma hi thinglhang 
melse le kidah um mun a hung pengdoh 
hitei innate. Mi chavai, kalu chunga ki ho 
hi ladoh in tia thu kapeh ahi. 

Faust - Tutah a ladoh louve, hepu. kino angaipoi. 

Lengpa to kaki hou lai nasuhboi chu nagel 
doh em? Kagel danin akilom bepma 
donbutna kapeh nahi. 

Emp - Master Magician phapa lungset in 

lhadohtan; asan dinga kilom akisan ahitai. 

Faust - Ka Pakai lal, ka lunghan mana amahi 
kathohsah hijoh sangin, magic thahatna 
thil kidang khat bolla ama luchanga hi 
aki umsah a, nangma nuisah ding tia kabol 
ahibouve. Tun akibollo na chu alolhing tan, 
a luchanga kona akihi lahdoh thei ahitai. 
Tun, Sir Knight, khonung teng le athem 
aching ho kom a umje kithem chuh in. 
Mephistophilis Knight pa hi kheltan. 
Mephistophilis in aki alahdoh p>eh. Tun, 
ka Pakai ngaitah, kabol ding ho kachai tah 
jeh in kache ding neiphal peh tan. 

(Leng lenpa, Knight le anung juiho potdoh) 

Emp - Damselto, Master Magician. Na chedoh 
masangin, keija kona kipa man ki lah in. 

(Leng lenpa, Knight le anung juiho potdoh) 



SCENE IV 


Hamhing mun 

Faustus le Mephistophilis. 

Faust - Tun, Mephistophilis, hinkho chena lampi 
boitah hi tu changei vang jang jellin ahung 
che nai. Chule thipbeh in hetlou kah in 
ka leiset hinkho hi a chomsah chom lheh 
tai. Ka phat nei nahlai se mangchai loi 
dinga eiki hetsah ahi. Hijeh chun, ka 
ngailut Mephistophilis Westenberg lang 
jonin kintah in kile ta hite. 

Meph - Alam lhong lhung keija kenga jotding na 
deiham ahiloule sakol a iche joh di ham? 

Faust - Ahipoi, hiche hamhing hoina gam sung 
bou hi kenga kajot nom ahi. 

Sakol a kivei khat hungiut. 

Sakol kivei - Tuni nilhum keija, Milus, Faustus kiti 
khch kahin hoi ahi. Christa jallin hilai a 
auine. Pathen in hinkho sao napehen, 
Master Faustus. 

Faust - Nanghi sakol a kivei pa chu nahi ham? 
Aphat cha neihin mu ahi. 

Sakol kivei - Ka thusei hi najah am hepu? Na sakol 
hi dollars somli in kichoh tange. 

Faust - Hijat seh ding chun ka sakol joh ponge. 

Sakol chu nadei le dollars 50 pen lang 
kilah in. 

Sakol kivei - Kaden hepu, ken dollar khat jeng jong 
aval kaneipol. Nangin jong (Mephistophilis) 
neisei hu’n. 

Meph - Ka ngeh ahl (Faustus) sakol chu dollar 
somli chun kichoh sah tan. Ama hi mi 
kitah ahi, chule ama hi ji le cha jong 
neilou ahivanga poh lentah nei ahi. 

Faust - Ahile aphai sum chu neihin pen (sakol a 
kiveipan Faustus sum pe), ka chapang pan 
sakol chu na pedoh tante. Thu khat. vang 
kahil masah nahi, tichu, sakol chu tui la 
a vang napui lou hel ding ahi. 

Sakol kivei - Dr. Faustus, Khrista mina kasei ahi, 
Dr. Lopus jeng jong chun Dr. Faustus apha 
joupoi; jachat umtah ahi. Aman dollar 
somli eichom thengtai, ‘hiche dollars somli 
chu itih in jong lodoh kit taponge’. Ahinla, 
keima. Dr. Faustus in tui lah a sakol natou 
lou ding ahe, ati kana ngailou chu mingol 
tah kana hi. Sakol chun akiselgu agun 
khattou aneija. Dr. Faustus hin aseidoh 
nomlou khat hiding ham kanati ahi. 
Keiman, khopi pama um dil (pond) sunga 
chu sakol chu ka lhailut sah ahi; 
khangthah kithuhetsah kiboltheisah ho 
banga.. sakol chu ajunlha in, chule keima 
chu hampa gop dimset bottle khat chunga 
kana touve, tui a ka lhalut dehchetne. 
Ahin ka Doctor Faustus chu ka holdoh a 
ka dollar somli chu kaki lelah kit ding ahi. 
Aman eipeh kitlou le a hinkho a ato 
khahlou thoh genthei kathoh sah ding ahi. 
O, hiche langa khu a lungthim settoh tah 
asohpa kagah galmu tah khu. Ka thusei 

hi ngai te boltheipa? Na Pakaipa hoija um 
am? 

Meph - Ipi ding nati ham, hepu, ama to seiding 
ipi nanei ham? Tun kihoupi thei pon nate. 

Sakol kivei - Kaki houpi ding ahi. 

Meph - Ama tuhin aha imut lheh jenge; phat dang 
khat le kimupi tan. 

Sakol kivei - Tutah ahi kaki houpi ding ahi; achuti 
loule ipi pi ham kasuhpoh leiloi a ka 
suhkhah ding ahi. 

Meph - Achesa niget sung hi imu khalou ahi. 

Sakol kivei - Hapta get imulou hijongle kaki houpi 
thou thou ding ahi. 

Meph - Kot ink ha khuma ha imutna imu ahikhu 
vetan. 

Sakol kivei - He, hia hi umahi. Master doctor Pathenin 
phatthei naboh maihen. Nangin dollar 
somli to changpol bottle khat mai mai nei 
kikhel pi e. 

Meph - Namu lou ham na thusei jong ajah lou pi 
khu. 

Sakol ktvei - (Abil kol sunga peng). Na imutna akon 
nahung thodoh lou di ham? Hiche mun 
ka dalhah masanga kasuhkhah thou thou 
ding nahi. (Faustus chu akenga amatna 
akai, akeng akai doh a, akai mang). Kate, 
akichai deh jenge! I loding hitam? 

Faust - O, kakeng aki kaimang tai! O ka keng. 

Mephistophilis ei kithopi o. Police kouvin. 
Ka keng! ka keng.. 

Meph - Hungin, mi duhdah bei. Police ho koma 
kapui ding nahi. 

Sakol kivei - O Pathen, hepu, nei ngaidam in; ken 
dollar somli napehbe tange. 

Meph - Na sum hoi ham? 

Sakol kivei - Tun kakhutna sum aumpoi. Ahin ka 
jinlhun inna hungin, nape tange. 

Meph - Kintah in chedoh in. 

(Sakol a kiveipa lhaimang) 

Faust - Che a hitam? Damsel mai hen. Faustus 
in akeng akimu kittai. Sakol a kiveipa chun 
a paisa hou jouse khel a chu bottle khatna 
hampa gop kithun akimu a, kakeng aloidoh 
jeh a dollar 40 jong leube nalai ding. 

Wagner hunglut 

Ito nabah bah nah em, Wagner? Ipi thu 
nahin poh ham? 

Wag - The Duke of Vanholt in kintah in 
namunom e. 

Faust - Ipi, Duke of Vanholt in ei ngaichat ong? 

Amahi mi nasatah ahi. Ka magic thepna 
ho hongphal tah a kavetsah ding ahi. 
Hungo, Mephistophilis, che hite. 

(potdoh) 



SCENE V 


Duke of Vanholt Court na 

Duke of Vanholt, Duchess (Lengnu) le Faustus 

hunglut. 

Duke - Adihtah a sei in, Master Doctor, nang thil 
musah ho chun ei thanop sah lheh e. 

Faust - Mi ja-um ka Pakai, ka thilbol ho chun na 
kipa sah chu kakipah lheh e. Ahinla, 
madam, nang vang hiho chu na thanop 
toh hih e. Ahinla, kei jah danin numei 
hohin nehthei tuitah tah ho neh hi nom 
as a jiuve. Ipi naneh nom am madam? Nei 
seipeh in, chule namu jeng ding ahi. 

Duchess - Ka kipah e Master Doctor miphapa, nangin 
nei lunglhai got chu. Ken ka lungsunga 
neh dlinga ka duchat chu kiphalam lou hel 
in hin seidoh inge. Tulai phat hi phalbi lai 
hilouvin, gamsat lai hile, ken grape min 
plate khat neh ding kanom e. 

Faust - Na ngaichat chu mu ahahsa poi. 

Mephistophilis chen lang hichu galan. 
(Mephistophilis potdoh). Namgin thil hahsa 
jo khat ngaicha jong le chun ken nang 
dinga kamusah thei ding ahi. 

Mephistophilis in grapes hinchoi a hunglut. 

Hiche a aumtai, madam; lungset tah in 
gah tep temin? 

Duke - Tahbeh a sei in. Master Doctor tulai tah 
hi January lha ahin, chute phalbi dapset 
laitah ahin. hoi langa grapes hohi nagalah 
ham? 

Faust - Na thudoh donbutna danin, hin sei leng, 
ka Pakai, kum kitihi leiset chung pumpi a 
hopni in akihomin, tulai tah a hilaija phalbi 
ahivangin, solam gam kai gamlatah lang, 
India, Sheba chule agamla cheh mun hoa 
gamsatlai ahi. Kintah a lhai thei solchah 
ho kithopi jalla hiche grape ho hi hilaija 
kahin pohlut ahi. Tui nasah nah em, 
Madam? Tui nasah mong hinam? 

Duchess * Tahbeh a kasei ahi. Master Doctor; hiche 
ho hi ka hinkho a katep khah grapes ho 
lah a atuipen ahi. 

Faust - Tui nasah thu kajah chu kakipah lheh e, 
madam. 

Duke - Hungo, madam, hibanga na lunghol 
milunpa hi inna cheu hitin, lu p am an peu 
hite. 

Duchess - Henge, ka pakai, hibanga ei kipasah hi ka 
hinkho’n sumil ponge. 

Faust - Ka kipah lheh e, madam. 

Duke - Hungo, Master Doctor, keiho to cheu hitin 
kipaman hung kisan in. 



ACT V 


SCENE I 

Faustus inna, dan khatna Wagner hunglut. 

Wag - Kagel danin, ka pakai pa hi thivah dinga 
kingaito hitante, ajeh chu athil nei jouse 
keima eipe doh tai. Ahinla athivah dinga 
kingaito ahile idinga hibanga hi kinomsah 
tah a an nehkhom le ju donkhom a stu¬ 
dent ho to abol hiding ham. Tulai neh le 
don abol dan bang lom lom uva abol u hi 
Wagner in ka hinkho’n kana mukha hih 
beh e. Ven, a hungdoh tauve. A jan anneh 
u kichai hikhat tante. 

Faustus, lekha them ni le thum to 

Mephistophilis to hunglut. 

I Scho - Master Doctor Faustus, nungah hoi ho thu 
isei u chun Greece a Helen chu numei 
hoipen, leiset chunga hidingin, iki lol un 
ahi. Hijeh chun, Master Doctor, leiset 
chung pumpi’n hoi asah, a tepi ding umlou 
Greece a mihoinu chu nei musah leuchun 
keiho kipah lheh unge. 

Faust - Milunho, kei koma imchep umlouva thu 
nasei u kahei, chule keima hindan monga 
jong kaloi kagol hon asei khat chu boldoh 
tei ngaito mi kahi jeh in, thonlouva hoina 
jouse kigop khoma, nolna beihel Greece 
mihoinu chu twikhanglen chunga Troy jon 
dinga Paris in apui mang lai a ahoina, 

athupina le aloupina bang tab chun namu 
sah unge. Thipbeh in umun ajeh chu 
thilging neocha khat in jong magic asuse 
in ahi. 

(Music ging chule Helen chu dukhang 
chunga vahle) 

II Scho - Vannoi pumpi’n a vahchoi numei hoi 

chungnung nu hoidan hi ka chihna le ka 
thucheng in aseidoh jou tapoi. 

III Scho - Troy ho chunga Greek hon kum som jen 

gal anabol u chu akidang naisai poi, 
hitobang leiset chunga numei melhoi atet 
jou ding um mong mong lou, melhoi pen 
nu akijampi jeh uva. 

I Scho - Eihon leiset chung numei hoipen nu, 
mihem kisem tup le lolhing pen nu mel 
imu tah jeh un lunglhai tah le kipah tah 
in chetau hite; Hitobang vetnom um 
eivetsah jallun Dr. Faustus chu atonsotna 
dingin vangboh changta hen, 

Faust - Milunho, damsellun, ken jong; nanghon nei 
vangboh nau chenga chun kahin vangboh 
uve. 

Scholars ho potdoh. 

Tehsepu khat hunglut. 

Tehsepu - Ah, Doctor Faustus, hinkho lampi hi jui 
dingin najol lha jou leng kati Iheh e. Hiche 
lampi nom a chun che le chun nom a 
vangam nalhun ding ahi. Na lungkot 
hongin lang thisan kaisah in, hiche thisan 
chu na kisihna mitlhi to lonhal sah in - 
kidah umtah, chonset gimnei pen nabol 

ho, hiche gim namse chun na lhagao jong 
asuh uideh a ngaidam chanmo nading 
chan geija. Hijeng jong le, Faustus, 
Khrista thisan chun na chonset jouse 
soptheng jou inte. 

Faust - Hoilai a nadin hitam, Faustus? Ganhing 
thoh genthei. Itobang thil phalou le 
chonset nabol hitam? Gaosap chang 
nahitai, Faustus, gaosap chang. Kinepna 
jouse dalhanlang thitan; Thitan na lhagao 
alah ding ahitai, chule gingtah in seijin, 
“Faustus, hungin; na kichai nading 
anaitai”. Chule Faustus akitepna lolhin 
dinga na henga hung ding ahitai. 

(Mephistophilis in chemcha khat apeh) 

Tehsepu - Khongai in Faustus, nang le nang chemin 
kisun hih in! Na lu chunga chun lhagao 
theng khat alen kamui, ngaidamna khon 
khat na lungsunga ahin sunglut goi. Hijeh 
chun ngaidam thum in lang, kinepna bei 
hida’n. 

Faust - Ah, kangaitah kagol: na thusei ho chu ka 
lungchang kisulemsa ding hin lhamon 
aum lheh e. Ka chonsetna ho nunggel na 
dingin chomkhat kachangin nei umsah 
tadi’n. 

Tehsepu - Kei kachedoh ding ahitai, ka ngailut 
Faustus. Ahinla lunggim tah a chedoh 
ding kahi ajeh chu na lhagao genthei tah 
chu huhdoh jou hoi ahitah lou ding hi 
kagingmo lheh jenge. 

(potdoh) 

Faust - Gaosap chang Faustus, nang dinga 
ngaidam theina chu hoija um ding ham? 
Keima ka kisih lheh jenge, ahinla ngaidam 
chan ding vang kakinem poi. Thilha hin 
kalungsung hi lolhing tah in athujo tan 
ahi. Thilha lheplhah na a kona itiba ka 
sochat jou ding hitam? 

Meph - Nang tahsan theilou ganhing, Faustus, 
keiman na lhagao songkul a kahen ding 
ahi ka Pakaipa Lucifer koma nakitah lou 
jeh a. Thu nangai loule, na tahsa hi ahal 
hal a kabotel ding ahi. 

Faust - Lunggel them Mephistophilis, achunga 
kana kitah joulou chu na pakaipa koma 
ngaidam neithum peh in. Keiman Lucifer 
to kakinopto na lhon ka kitepna chu avella 
ka thisan a soi bol kitna suhdet be ding 
jong kanom e. 

Meph - Lungtheng sellin hichu tutah hin bollin, 
achuti loule akhohjo cheh manthahna’n 
nahin lokhum di ahi. 

Faust - Ka ngailut golpa, na pakaipa Lucifer 
khutna kona joldoh eigo a hung ki salel 
hiche tehsepu lungboipa khu bol genthei 
in - dainun a mi bolgenthei na a kimang 
manchah jouse tho inlang su genthei in. 

Meph - Ama (tehsepu) tahsan (Pathen) hi suhlong 
hoi ahipoi; hijeh chun keiman a lhagao 
imacha kalo theipoi. Ahin, kajo chanin a 
tahsa vang bolgenthei go’nge, hijong chu, 
ima behseh ahipoi. 

Faust - Kathu ngaitah golpa, ka lungsunga ka 
ngaichat khat vang, nanga kon kadeije, 

hichu ahile tu naicha sunga kanamu 
leiset chunga numei hoipen nu chu ji 
banga kanei theina ding chanphat chu ahi. 
Amanu to kikoi lumpeh chun Lucifer langa 
kipehdoh na akoma eisu hatmo ding 
lunggel ho ei suhmil sah dom inte. 

Meph - Faustus, hiche nathil thum, ahiloule ipi 
pi adang dang na ngaichat jouse chu apet 
petnin naki musah nante. 

Helen hunglut kit. 

Faust - Hiche maiso hi ham, ajeh a kong (ship) 
sangkhatnin gal abola chule Troy a inn 
sangpen pen ho le inn loupi le hoi 
chungnung pen pen ho vutvai sosah chu? 
Lungset Helen, chop (kiss) khatnin tonsot 
a dingin phatthei nei boh in. 

(amanu achop) 

Ane (lips) hon ka lhagao jeng jong achop doh 
jenge: vetan ka lhagao hi vanlang jonin aleng tai. 
Hungin Helen, hungin lang ka lhagao chu ka tahsa 
ahin hin khum kitnin. Na ne teni tonsotna dingin 
kaki khaiden nom e, ajeh chu hiche ne ahin para¬ 
dise aume, ajeh chu thil jouse, Helen na hilou chu 
amonsa ahi. Paris chu kahi nom tave, chule nang 
ka lungsetna jeh hin, Troy khel chun Westerberg 
joh hi vutvai soh jeng hen. Keima, kasanga hatmojo 
Menelaus to chemjam a kisat to ding kanom e, 
chuteng keiman gal jona lukhuh ho chu kaki khuh 
ding ahi, ka luchunga. Keiman Achilles akhotal jum 
lai kamavo ding ahi ajeh chu hilai a bou chu ama ki 
mavo thei ahi, chujou teng keima Helen henga achop 
din hung inge. O, Helen nangma simjou lou ahsi 
hon ajep hoiju nilhah langa vanvou sangin jong 

gamcheng chengin navah joi; Nangma mei am tobang 
Jupiter in mei am banga jem hoi tah a Samele anga 
hung kilanga chu jouva vutvai asojeng, sangin jong 
gamcheng chengin navah em joi: Nangma 
vanthamjolla vanvou ho lah a avah hat pen Apollo 
sangin jong gamcheng chengin nahoi joi: Hijeh chun 
nangma tailou Helen, koimacha dang kaji hithei 
ponte. 



SCENE II 


Faustus inna tehsepu bunglut. 

Tehsepu - Migenthei Faustus, ganhing vangse, ajeh 
chu na lhagao a konin vangam ngaidam 
na chu akilchah ahitai, chule Pathen 
laltouna chu gamla cheh in aki chonmang 
tai. 

Thilha (Devil) hunglut. 

Satan hin ka thajung ho thahat hi ka tahsa 
suhgenthei na khoh chungnung peh a patep ding 
ago e, chule alangkhat langa Pathenin jong inchan 
gei ama katahsan a patep in ahi. Ahin tahsa 
gentheina jouse hi Pathen tahsanna hattah chun 
ajo ding ahi. (Devil) Thilhapu le lhagao boh ho jouse 
chun ahet diuva pha chu, vanna lhagao theng hon 
lhagao bohho ahatmo tengule kipah ji ahiuve chule 
keima eibotlhuh gotnu le akiletsah u le mijaje 
ahetlou uhi alungu ahangin ahi; Ahin ka lhagao hi 
damun banga ei kibol genthei na jouse hi ajousoh 
in galjouvin van le Pathen kom naijin akal touve. 

(Langkhatna Devil, langkhatna Tehsepu potdoh). 



SCENE III 


Amun ngaima. 

Faustus le Scholars ho hunglut. 

Faust - Kaden, milunho! 

I Scho - Ipi’n nasuhboi hitam, Faustus? 

Faust - Aphamo Iheh jenge, kangai tah ka room¬ 
mate, keiman nang to ikivop chu ana 
dalha hihleng, ka hinkho hibang a hi ka 
genthei lou ding ahi. Damun engbol naho 
kathoh jingin ahi. Vetem o, ama hunga 
ham? 

II Scho - Ipi nasei na ham Faustus? 

III Scho - Achanga aum uma kona hi natna khattou 

ahin neidoh himai thei ahi. 

I Scho - Hiti chu ahile lou themho khattou 

ajendam dinga iki mupi u ngai inte - hiche 
natna hi an nehval ahiloule ju donval akon 
ahi; ima dang gingmo hih un, ima tihih 
nante. 

Faust - Thil phalou le chonsetna ho ka habol val 
jeh a ka tahsa le ka lhagao hi amangthah 
ahitai. 

II Scho - Ahi, Faustus, Pathen henga taovin, ajeh 

chu Pathen mingaidam na chu akhonna 
umlou ahi. 

Faust - Hijongle Faustus, thil bolkhel ho le a 
chonsetna ho chu itih hijongle ki ngaidam 

^Kci taponte. Eve ana lhemlha gul jeng 
jong chu ki ngaidam thei inte, ahile 
Faustus vang ki ngaidam taponte. Kaden, 
milunho ka thusei ho hi phatechan 
ngaijun ahin tijatnin kithing leu hih un. 
Ka lungsunga vang hiche mun a hi jillai 
kum somthum jen kanahi chu kakipah 
lheh e, kagah gelle, ahijeng vangin 
Westerberg a hi kana hunglou hile katijo 
lheh e. Keiman, Germany keu hilouva 
leiset chung pumpi’n kidang asah thil 
tamtah kana boldoh e. Ahirila, hiche athil 
boldoh ho jal chun Faustus in Germany, 
leiset pumpi, tilouvin Pathen chenna 
Vangam, kipana lenggam chule vangboh 
changho lhagao jouse achaanlo tai. 
Faustus hi tonsotna dinga damun a 
monlha ding ahitai. Ka ngailut kagol teho, 
damun a tonsotna dinga amonlhah teng 
chule Faustus chu ipi ati tadem? 

Ill Scho - Faustus, Pathen henga taovin. 

Faust - Ken kadalhah sa Pathen henga taoding? 

Ken kasuh j achat Pathen henga taoding? 
O ka Pathen ka mitlhi along nomin, ahinla 
devil thilhapu hin ka mitlhi jouse asukang 
tai. Thisan hung longdoh mai hen mitlhi 
khellin — ka hinkho le ka lhagao jeng jong 
hi hungdoh hen. Ahinla devil hin kalei jong 
atuh tang tai, ka tao theilou na dingin. 
Kakhut ho dop sanga tao kanom e, ahinla 
vetan lhagao phalou hin kakhut ho jong 
aloilha jenge. 

Abon’un - Ron atuh ham Faustus? 

Faust - Lucifer le Mephistophilis. Aphamo lheh 
jenge, milunho, magic thepna muna ding 
khellin ka lhagao amaho kana pe tai. 

Abon’un - Pathen in phalda maihen. 

Faust - Pathen in kei jong eina phal poi. Pathen 
jahda sa sa’n Faustus in kum somni le li 
sung kinomsah le ahomkeu nopsah na 
dingin magic chu ana pomjo tan, ana 
kithemchuh tai. Faustus in kipana longlou 
le tonsot vangbohna Pathen a kona chu 
ana pedoh tai. Keiman amaho (Lucifer le 
Mephistophilis) to kinopto na nikho chu 
ahung lhung tai. Lhagao gilou ahunga ka 
lhagao ahung kaidoh nading phat chu 
ahung lhung tai. 

I Scho - Ipi dinga Faustus in hiche ho jouse hi eina 

hillou u ham? Chuti le hou lamkai ho 
(priests) chun ama khellin pathen koma 
ngaidamna thum peh ta dinga. 

Faust - Phat tarntah hichu bolding kana gelle; 

ahin lhagao phalou ho chun Pathen min 
kaphah pou pou le ka tahsa hi ahal hal a 
loitel ding tin eihihsal un ahi. Amahon ka 
tahsa le ka lhagao apet petna damun a 
kalut jeng din ei gihsal un ahi. Pathen 
mihil na phat khatseh jong kagah 
ngailhah got pou pou le. Tun vang, ageisang 
valtai. Milunho, lungset tah in kei koma 
konin chemang tauvin, injo kei to 
manthah lo khauvin nate. 

II Scho - O, Faustus huhdoh na dinga ipi ba ibol 

diu hitam? 

Faust - Kei dingin lungkham tahih un; ahinla 
nangho kihuh doh gouvin lang kei koma 
konin chemang loi un. 

Ill Scho - Pathen in hansan na thahat eipe hen; 
Keivang Faustus koma ka um ding ahi. 

I Scho - Pathen chu lhem patep hih in, ka golpha; 

Ahinla eiho aban a dan ahin um u hitin, 
chule ama dingin Pathen koma tao u hite. 

Faust - Ahi, nei taopeh un, ahin itobang thil ging 
leiloi jajong leuchun, kei nai in hung hih 
un, ajeh chu leiset chung pumpi ahin kei 
huhdoh nading thahat aumpoi. 

II Scho - Nang jong Pathen henga taovin, keihon 

jong Ama koma nangma na ngaidam nadin 
taona hin mang unge. 

Faust - Milunho, Chibai! Keima jingkah geija kana 
dam nahlai le kimukit tau hite; achuti 
loule, Faustus hi damun langa dinga akai 
mang u ahitai ti hejeng un. 

Abon’un - Faustus, Chibai 

(Scholars ho potdoh, pung som le khat 
hungging ta). 

Faust - Kaden, Faustus tun na hinkho pung khat 
bou nanei tai, chujou teng chule damun a 
tonsotna dinga themmo ebanga na um ding 
ahitai, chatlou helin umin, nangho 
vanthamjolla um vanvou ho chutile phat 
hi dingchet intin, chule jan khangkim 
hunglhun da tante. O nisa, thilsem ho mit 
melhoi, hung sohdoh inlang sun hi hijeng 
tahen; ahiloule pung kal khat hi kum 

khatnin kiloisao hen, lha khatnin, 
ahiloule nikho ngaina khat (i.e. pung 12), 
Faustus in lung khela kisihna anei man 
a, a lhagao hi themmo channa a kona aki 
huhdoh man nadin. O, ol chachan, ol 
chachan che o nangma jaan kalsong! 
Ahinla ahsi ho achat jing uve, phat ho hi 
ache jinge, pung chun som le ni hin khen 
inte, lhagao engse hung lhung inte, chule 
Faustus chu themmo changa damun a 
lutding ahitai. O, Pathen kom langa ka 
lenge! Koi ham ei nung kailhah a? Ven 
Jesu Khrista thisan vanthamjol a alon 
khu. Hiche thisan long vat khat jengin jong 
ka lhagao a huhhing thei ding ahi - vat 
kehkhat jeng jong lhing thei ahi; O ka 
Khrista! Khrista min kakou jeh in ka lung 
sung hi loi tel tel hih in; Ken Amin chu 
kakou tei tei ding ahi. O, nei pomang hih 
un, Lucifer! Ahile ama tua hi hoija um 
hitam? Ama achetai. Ven Pathenin iti 
akhut ahin lhandoh hitam chule keima ei 
oimo khu! Mol sang ho le mol ho, ka 
chunga hung chim lha un lang Pathen 
lunghanna a konin neisel mangun! Ahipoi, 
ahipoi! Chutile keima jangjel a leiset 
omphang chunga kachuh ding alii. Leiset, 
kihong lenin! O, ahipoi, aman keima 
eisang deh ponte. Nangho, ahsiho, ka pen 
le ka thina ding chule damun a dinga ei 
gonga, Faustus hi meilom vom leitlut lhang 
khat bangin kaitou in lang meibol lhangkai 
lailung tah gei in, chutile nangin hui a 
nahin mutdoh tengle ka tahsa chunga ka 
tibah ho jouse hi gotui ho ahiloule kolphet 



Thadou-Kuki MIL Subject 


75 


vah ho to che khom hen lang chule ka 
lhagao chu van langa leng mang hen. 

(Pung kehkhat ging) 

Ah, pung kehkhat ache kittai; pung khat lhingset 
chu hung lhung pai tante. O Pathen, keima lhatdoh 
na dinga longlha Khrista thisan jalla jong nei 
ngaidam thei tah lou jongle, tonsot a dinga kathoh 
ding gotna chu neisuh chom peh in, lungset tah in. 
Faustus chu kum sangkhat damuna thoh genthei 
hen, kum sang jakhat jeng jong, ahinla hijou teng 
chule a lhagao chu damun a kona huhdoh in umtei 
hen. Lhagao ho damun a aum dingu hi achaina mong 
mong umlou hitam? Ah, Pythagoras theory (lhagao 
kiehon le thei) chu dih tama le kati nalom lorn e, 
chuti le ka lhagao hi ka tahsa akonin leng doh intin 
gancha khat tahsa a lut tante, ajeh chu ganhing ho 
hi akipah thei lheh uve ajeh chu ganhing ho athi 
tengule a lhagao u chu aki thecheh in hui le go ho 
to akihal gam ji tai. 

Ahinla kei lhagao vang hi hing hing jeng ding 
chule damun a suh genthei jom peh a um um jeng 
ding ahitai. Hiche leisetna eihin pensah kanu le 
kapa chu sapset chang hen! Ahipoi, Faustus, nang 
le nang kigaosap jo in, Lucifer chu gaosapmin, ama 
chun nangma Pathen phatthei bohna ho jouse nalah 
mang peh ahi. 

(Pung som le ni ging) 

O, pung som le ni aging tai, som le ni vei aginge! 
Tun ka tahsa, hui kisoh tan, achuti loule Lucifer in 
damun a napui ding ahitai. 

(Hui le go chule keh lha) 

O, ka lhagao, nangma, twi vatkhat khat kisoh 
inlang, twikhanglen a lhalut inlang, twikhanglen 

twi toh kichoh pel in. chuti le nangma naki holdoh 
jou ta ponte! 

Lhagao phalou ho hunglut. 

Ka Pathen, ka Pathen, kichat umtah in neive 
hih in! Gunei ho le gul ho, chomcha khat neihin 
sah nalai un. Damun melse, hung kihong len hih 
in! Lucifer, ka naija hung hih in! Ka magic lekhabu 
jouse kahal lhah ding ahi - ah, Mephistophilis. 

(Lhagao phalou ho to Faustus potdoh) 

Chorus hunglut. 

Chorus - Aphat louvin thingphung chu akiphuh 
Ihutai, sangpitah pha a ana khang ding 
pa chu; chule vutvai asoh tai Faustus lhoh 
phapen chu. (i.e. Marlowe khangdong cha 
lhaset umtah a thi). Faustus athi tai. Thoh 
genthei tah a akichai chu kihetnin. A 
thahatna phalou ho chu achirigthei hon 
phal hilou hetna ho aval a aman nadiu 
akon in gamla pen hen. Hichu Pathen in 
jong aphal lou ahi. Pung hung lhah to 
kilhonin nikho jong akichai e; Lekha bu 
jihpa na jong abei tai. 

